Psixoloji fəndlər - Bu kitab kimin üçün nəzərdə tutulub\nBazarın vəd verici sahələrini müəyyən etmək\nPotensial iş imkanlarına hədəflənmək\nMüəyyən edilmiş işəgötürənin tələblərinə uyğunlaşmaq\nTərcümeyi-halın cəlb edici olmasını artırmaq\nMüsahibədən keçmənin keyfiyyətini artırmaq\nBütün mənbələrin işə salınması Müxtəlif məlumat mənbələri mövcuddur. Bunlar: Milli qəzetlər\nYerli qəzetlər Sahibkarların özləri haqqında məlumat vermələri üçün yaxşı mənbə sayıla bilər. Radio və televiziya xəbərləri\nPeşəkar jurnallar və sahə nəşrləri\nSənaye, ticarət və peşəkar təşkilatlar\nYerli biznes təşkilatlar\nSizin şəxsi əlaqələriniz\nXəbərlər xidməti və on-line qəzetlər\nİş haqqında İnternet səhifələri\nİş və ya ümumi xarakterli digər veb-səhifələr\nİşəgötürənin öyrənilməsi İşəgötürən müəyyən edilərkən bəzi şeylər var ki, onlara diqqət yetirmək lazımdır. Bunlar: Maliyyə fəaliyyətinin son nəticələri\nSon kommersiya hadisələri Şirkətin rəqibləri varmı Təşkilatla əlaqədar digər hadisələr\nŞirkətin coğrafi mövqeyi\nMətbuatda şirkət haqqında mənfi rəylər\nKiçik və orta müəssisələrin vacibliyi\nHamı bilir ki, işləmədiyiniz müddətdə iş axtarışları çətin psixoloji sınaqdan başqa bir şey deyildir. Sizin buna hazır olmağınız lazımdır. Professor Kuperin qeyd etdyi kimi “siz dərk etməlisiniz ki, sizə rədd cavabı veriləcəkdir. Faktiki olaraq siz nə qədər aktiv olsanız bir o qədər rədd cavabı olan məktublar alacaqsınız. Bununla belə aktiv olaraq qalmaq, gündəliyə riayət etmək və pozitiv olaraq köklənmək lazımdır.”\nÖz iştirakınızla olan müsbət xəyallar qurun. Məsələn, əgər hiss edirsinizsə motivasiyanız aşağı düşür, gözlərinizi bağlayın və təsəvvür edin ki, qapı ağzındakı xalçanın altından məktubu çıxarıb açaraq oxuyursunuz: “Böyük məmnuniyyətlə sizə ............ vəzifəsini təklif edirəm”. O andakı hisslərinizi təsəvvür edin: bu müvəffəqiyyət hisslərindən doğan həyəcan olacaqdır.\nƏgər siz fantasitk dərəcədə “bəxtli” və ya çox sayda əlaqələrə sahib şəxs deyilsinizsə, o zaman iş axtarışında çevik ola bilməyəcəksiniz. Karyerasına başlamış bir çox adi insanlar üçün əldə etdikləri təcrübə onların iş axtarışını istiqamətləndirməsinə təsir edir. Əvvəllər və indi etdikləriniz sizə gələcəkdə nə edəcəyinizi müəyyən etməyə kömək edir.\nLakin sizin iş istiqamətinizi dəyişməkdən və növbəti mərhələdə “ideal” iş əldə etmək istəyinizdən asılı olmayaraq əvvəlcədən hazırlıqlı olmaq müvəffəqiyyət üçün ən effektiv üsullardan sayılır.\nBir müvəffəqiyyət əldə edə bilməyən namizəd belə deyir: “Mən üç ayda şirkətlərə 200 məktub göndərdim və heç bir təklif almadım.”O elə təsəvvür edir ki, vakansiya tapmaq üçün çox çalışıb, lakin bütün cəhdləri boşa çıxıb. Daha dəqiq ifadə etsək, o cəhd göstərib, lakin onun problemi bu cəhdlərin bir yerə toplanmasının aşağı səviyyədə olmasıdır.\nƏsaslı öyrənmə, iş axtarışı prosesinin hər bir mərhələsində müvəffəqiyyətin açarıdır. Bu daha çox cəmləşmiş iş axtarışına ilham verir ki, burada “seçmə” üsulundan istifadə edilmir. Yəni, anketlər və sorğular təsadüfi seçilmiş təşkilatlara göndərilmir. Əsaslı öyrənmə aşağıdakılara kömək edəcəkdir:\nBazarın vəd verici sahələrini müəyyən etmək;\nPotensial iş imkanlarına hədəflənmək;\nİlk mərhələdən müəyyən edilmiş işəgötürənin tələblərinə uyğunlaşmaq;\nTərcümeyi-halın relevantlığını artırmaq;\nMüsahibədən keşmənin keyfiyyətini artırmaq.\nİqtisadi həyatın mahiyyəti ondan ibarətdir ki, bir sahə çox sürətlə inkişaf etdiyi halda, başqa sahələrdə enmə baş verir. İnkişaf etməkdə olan sənaye sahələrinin müəyyən edilməsi böyük ehtimalla müsbət nəticələr verəcəkdir.\nSiz biznes nəşrləri gözdən keçirən və ya qiymətli kağızlar bazarında ən yüksək qiymətlərə sahib şirkətlərin səhmlərini nəzarətdə saxlayan şəxslərin faydalı təcrübəsindən istifadə edə bilərsiniz. Əgər müəyyən sahədə fəaliyyət göstərən şirkətin səhmlərinin qiyməti artırsa bu çox yaxşı işarədir və maliyyə təhlilçiləri və inverstorlar bunun inkişafından əmin olacaqlar.\nƏlbəttə işlərin indi yaxşı getməsi onun daim belə olacağını göstərməz. 2000-ci ildə dot.com şirkətinin iflasa uğraması buna nümunə ola bilər. Çünki, Londonun maliyyə dairələrinin investorları üçün qızıl mənbəyi sayılan şirkət, səhmdarlara olan etibarın itməsi ilə anında iflasa uğrayır. Bununla belə gələcəklə əlaqədar əlverişli proqnozların müəyyən edilməsinə cəhdlər göstərmək özü də bir faydalı məşğuliyyətdir.\nOrta və uzunmüddətli demoqrafik inkişaf tendensiyaları da nəzərə alınmalıdır. Məsələn, Böyük Britaniya əhalisinin qocalma faktı “ağsaçlı funtlar” baxımından əhəmiyyət kəsb edəcəkdir. Daha doğrusu böyük yaş qrupları üçün nəzərdə tutulan xidmətlər get-gedə istehlak bazasının genişlənməsinə səbəb olacaqdır.\nƏgər sizi cəzb edən maraqlı bir sahə varsa, sizin imkanlarınızın nə olduğunu bilmək üçün onu daha diqqətlə incələmək lazım gələcəkdir. Məsələn, sizi informasiya texnologiyaları sahəsi maraqlandırır. Bu anlayış adı altında bir çox alt sahələr mövcuddur: proqram təminatının inkişafı, avadanlıq, veb-dizayn, məsləhət təkilfləri və s.\nSizin seçəcəyiniz sahə bacarıqlarınızla müəyyən edilə bilər. Əgər siz proqramçısınızsa fəaliyyətinizi bu istiqamətdə davam etməyə şad olarsınız. Sizin axtarışlarınız isə daha çox proqram təminatının inkişafı üzərində cəmləşəcəkdir. Lakin siz marketinq sahəsində peşəkarsınızsa seçiminiz daha çox olacaqdır. İnformasiya texnologiyaları sənayesinin alt sahələrinin hər hansı biri digərlərinə nisbətən müvəffəqiyyət qazana bilirmi? Hansı şirkətlər yeni istiqamətləri inkişaf etdirərək böyüyür və yeni işçilərə tələbatı yaranır? Bunlar perspektivli işəgötürənlər olmaqla sizdə də potensial maraq oyada bilər.\nSeçdiyiniz sahəni tədqiq etdikdən sonra bir neçə potensial işəgötürəni müəyyən etməlisiniz. Sizin tədqiqatınız ilkin müraciətinizin konsepsiyasını müəyyən edə bilər. Bu mövzuya 12-ci bölmədə ətraflı baxılacaqdır.\nƏgər siz elan edilmiş vakansiyaya münasibətinizi bildirirsinizsə, bu şirkətin effektiv olaraq öyrənilməsi, sizə müşaiyət məktubunda bu şirkət haqqında əldə etdiyiniz informasiyadan faydalı şəkildə istifadə edə bilərsiniz. Bu ən son satınalmalar, sövdələşmələr və yeni buraxılan məhsul haqqında informasiya ola bilər.\nVacibdir ki, sizin tərcümeyi-halınız konkret bir təşkilatı maraqlandırsın. Təşkilat haqqında nə qədər çox məlumata sahib olsanız, diqqəti cəlb etmək üçün daha yaxşı tərcümeyi-hal hazırlayacaqsınız.\nSiz işlədiyiniz sahəni dəyişdirməyə çalışsanız belə öz bilik və bacarıqlarınızı yeni bir sahədə tətbiqini mümkün hesab edə bilərsiniz. Siz peşəkar hüquqşünas olaraq vəkillik xidməti göstərən şirkətdən, konsaltinq şirkətinə korporativ hüquqşünas vəzifəsinə keçmək istəyirsiniz. Siz bu sahibkarın bir neçə gün əvvəl bir fransız törəmə şirkətini aldığı haqda məlumat almısınız. Tərcümeyi-halınızda nəinki frsansız dilinin öyrənilməsinə dair dərəcənizin olmasına, hətta kommersiya mövzularında sərbəst danışma bacarıqlarınıza dair məlumatlarda yer almalıdır.\nMüsahibə mərhələsinə çatdıqda, bundan əvvəl öyrəndikləriniz sizə digər namizədlərlə müqayisədə üstün olmağınıza səbəb olacaqdır. Əgər nəzərdə tutulan söhbətin mövzusuna (işəgötürən, sahə və sizin bacarıqlarınız) yaxşı bələd olsanız, müsahibə keçmək üçün otağa daxil olanda daha az həyəcan keçirəcəksiniz. Müsahibə götürənlərə o namizəd xoş təsir bağışlayır ki, şirkətin sahibi və fəaliyyəti haqqında məlumatlar əldə etmiş olsun. Siz həmçinin çox az ehtimalla bilmədiyiniz mövzularla qarşılaşmayacaqsınız.\nBütün mənbələrin işə salınması\nMüxtəlif məlumat mənbələri mövcuddur. Bunlar:\nMüxtəlif sahələrin dinamika səviyyələrinin öyrənilməsində (hansı şirkət inkişaf edir, hansı aşağı enir) əvəzolunmaz mənbə olmaqla, ən effektiv işəgötürənlər haqqında təsəvvürün yaranmasına səbəb olur.\nSahibkarların özləri haqqında məlumat vermələri üçün yaxşı mənbə sayıla bilər.\nRadio və televiziya xəbərləri\nMətbuatda olduğu kimi, iri şirkətlərdə gedən genişlənmə və ştatların ixtisar planı bu məlumatlarda öz əksini tapacaqdır.\nBir çox sənaye sahələri və biznes strukturlarının öz nəşrləri vardır ki, orada fəaliyyət göstərdikləri sahələrə aid zəngin məlumatlar yer alır.\nSənaye müəssisələri get-gedə daha intensiv olaraq İnternetdə fəaliyyət göstərdikləri sahələr üzrə məlumat göndərən mərkəzlərin xidmətindən istifadə edirlər.\nBu təşkilatlar onlara üzv olan şirkətlər haqqında məlumatlar təqdim edə bilərlər. Bəzilərində isə potensial vakansiyalara istiqamətlənməkdə kömək edəcək karyera üzrə məsləhətçilər də fəaliyyət göstərir.\nTicarət palataları və dövlət tərəfindən dəstəklənən digər yerli təşkilatlarda genişlənməkdə olan müəssisələr haqqında məlumatlar yer alır.\nKonfranslar haqqında informasiya\nMüxtəlif biznes sferalarında və bir çox sənaye sahələrində mütəmadi olaraq konfranslar keçirilir ki, burada cari aktual məsələlər müzakirə olunur. Bu sahədə vəziyyətin gərgin olub-olmadığını öyrənmək üçün orada iştirak etməyiniz vacib deyil. Jurnallarda bu hadisələr haqqında reklam xarakterli məlumatlar yer alır.\nBu yarmarkalar özlərinə kiçik idarəetmə vəzifələri axtaran insanlar üçün faydalı ola bilər. Adətən belə yarmarkalarda özlərinə işçi axtaran çoxlu şirkətlər iştirak edir.\nMəxfi informasiyalar olan, şirkətin genişlənməsi və ya kiçilməsi, işçi çatışmamazlığı və azad olmalar haqqında şaiyələr sizə lazımi anda, lazımi işəgötürənlərlə əlaqə qurmaqda köməkli edəcəkdir.\nYuxarıda qeyd edilən mənbələr çoxdan mövcud olmaqla iş axtaran insanlara tanışdır. Lakin müasir namizədlər, on il bundan əvvəl iş axtaranlarla müqayisədə çox üstündürlər. İnternet resurslarının genişlənməsi faktiki olaraq istənilən mövzuda əlçatan informasiyanın əldə edilməsi deməkdir.\nƏgər evinizdə İnternetə çıxış varsa bu vaxt baxımından mümkün işəgötürənlər haqqında əlavə informasiya əldə etmək üçün müsbət haldır.\nİnternet resurslarına aşağıdakılar daxildir:\nKonkret bir sahəyə həsr olunmuş on-line qəzetlərdə iri təşkilatlarla əlaqədar son hadisələr haqqında məlumatlar verilir. Bundan başqa ənənəvi milli qəzetlər tez-tez öz məqalələrini veb-səhifələrdə yerləşdirirlər. Bəziləri isə faydalı axtarış imkanları da təklif edir. Siz aşağıdakı saytlara baxa bilərsiniz:\nwww.ft.com Rusiyada: www.rdu.ru\nHal-hazırda kiçik və orta şirkətlərin belə veb-səhifələri mövcuddur. Onlarrın təklif etdiyi informasiya çox müxtəlifdir. Bəziləri yalnız öz ünvan və əlaqə nömrələrini qeyd edir. Digərləri isə öz məhsul və xidmətləri haqqında məlumatları, illik hesabat, korporativ prinsiplər və əvvəlki illərə aid press-relizləri yerləşdirir. Çox vaxt şirkət rəhbərlərinin tərcümeyi-halları da verilir. Lakin ən əsası odur ki, orada cari vakansiyalar haqqında on-line məlumatlar ola bilər.\nBu İnternet səhifələri nəinki mümkün vakansiyaları təqdim edir, hətta hal-hazırda hansı sahədə daha intensiv işə qəbul prosesi baş verdiyini də müəyyən edir. Buna 8-ci bölmə olan “Elan edilmiş vakansiyalar”da yenidən baxılacaqdır.\nSəlahiyyətli orqanlara aid peşəkar təşkilatlar öz üzvlərinin veb-səhifələrinə olan istinadları yerləşdirməklə müəyyən imkanlar yaradırlar. Şirkətlər haqqında məlumatları özündə əks etdirən digər İnternet-səhifələri də geniş axtarış imkanları üçün faydalı ola bilər.\nİşəgötürən müəyyən edilərkən bəzi şeylər var ki, onlara diqqət yetirmək lazımdır. Bunlar:\nMaliyyə fəaliyyətinin son nəticələri\nTəşkilat böyümə mərhələsindədirmi və ya gəlirinin azalma təhlükəsi mövcuddur?\nSon kommersiya hadisələri\nŞirkətin rəqibləri varmı?\nTəşkilatla əlaqədar digər hadisələr\nStruktur dəyişiklikləri və ya idarəetmədə “yer dəyişmə” baş vermişdirmi? Təcrübənizdə sizi maraqlandıran şirkətin rəhbərliyi ilə sizin aranızda olan istənilən məlumatı axtarıb tapmağa çalışın. Məsələn: maliyyə direktorunun sizin keçmiş mühasibat şirkəti ilə hər hansı bir əlaqəsi olubmu?\nŞirkətin sizə üstünlük verəcək regional mərkəzi varmı? Şirkətin hər hansı xarici ölkələrlə əlaqəsi varmı ki, siz onu öz xeyrinizə istifadə edə biləsiniz?\nYüksək texnologiya məsələləri\nİşəgötürən, sizin təcrübənizə, bilik və bacarıqlarınıza uyğun olan texnoloji sistemin tətbiq edilməsinə dair hər hansı bir məlumat vermişdirmi?\nŞirkət özünü necə qəbul edir? Bu “böyük”, “əcayib” şirkətdir yoxsa uzunmüddət fəaliyyət göstərən korporativ cəmiyyətin üzvüdür? Sahə ekspertləri şirkəti necə qiymətləndirir? Onun mədəniyyəti sizin dəyərlərinizə cavab verirmi?\nTəşkilat əməkdaşlarla pis rəftar etdiyinə və ya aşağı keyfiyyətli məhsul və xidmətlər istehsal etdiyinə görə mətbuat tərəfindən tənqid edilibmi?\nBu cür informasiyalar sizə zəif perspektivli şirkətlərdən uzaqlaşdıraraq, əməkdaşlarına yüksək qiymət verən şirkətlərə doğru yönəldəcəkdir. Bu nəinki vaxtınıza qənaət etməyə, hətta təşəbbüs göstərməyinizə də kömək edəcəkdir.\nBir çoxlarımız iri şirkətlərin adlarını bilirik. Biz onları mətbuatda, televiziyada və aldığımız malların reklam olunduğu plakatlarda görürük. Təbii olaraq bir çox iş axtaran insanlar axtarışlarını bildikləri şirkət adları ilə məhdudlaşdırırlar. Lakin özünüzü bu qədər məhdudlaşdırmağa dəyməz.\nFTSE-100 kateqoriyasına aid olan şirkətlərin (“Financial Times” qəzeti tərəfindən 100 aparıcı səhmin kursu əsasında dərc olunan indeks) sədrlərinə, icraçı direktorlarına və ya insan resursları şöbəsinin rəhbərlərinə məktublar göndərməklə böyük ehtimalla boş vaxt və əmək sərf etmiş olacaqsınız. Hər hansı əsaslı səbəb olmadan niyə görə şirkət və ya onun rəhbərliyi məhz sizin namizədliyinizə baxmalıdır? Problem ondadır ki, bu cür böyük təşkilatlar diqqət mərkəzində olduğu üçün onlara birbaşa müraciət edənlərin sayı da çoxdur.\nLakin müdrik namizədlər nəhəng korporasiyaların xaricində olan, zəngin peşəkar imkanlar təmin edən kiçik və orta müəssisələrə üstünlük verirlər. Ticarət və sənaye nazirliyinin (Böyük Britaniya) məlumatına əsasən bu cür şirkətlər Böyük Britaniya əhalisinin 55%-nin məşğulluğunu təmin edir. Böyük Britaniyanın mövcud 3,7 milyon şirkətin 99,2%-nii kiçik kateqoriyalı (50 işçisi olan), 0,8%-nii orta kateqoriyalı (50-dən 249-a qədər qədər işçisi olan) və yalnız 0,2%-ni (7000-ə yaxın şirkət) təşkil edir (500-dən yuxarı işçisi olan).\nNamizədlərə yaxşı işəgötürəni tapmaq çətin olduğu kimi, kiçik və orta şirkətlər də özlərinə yaxşı menecer və işçi tapmaqda çətinlik çəkirlər. Lakin siz lazım olan sahə üzrə bilik və bacarıqlara sahib olsanız, kiçik və ya orta şirkət sizin namizədliyinizə baxmağa yalnız şad ola bilər.\nİnkişaf etməsi vacib olan ambisiyalı kiçik və orta şirkətlər hər şeydən əvvəl öz işçilərinə vəzifə yüksəlişi və yeni perspektivlər təmin edə bilər. Siz bu təşkilata düşdükdən sonra kiçik dəryada böyük balıq olduğunuzu bildikdən sonra daha adlı-sanlı milli şirkədə işləməməyinizə görə narahatlıq keçirməyəcəksiniz. Bir çox insanlar öz əhəmiyyətlərini güclü dərk etmələri üçün kiçik və orta şirkətlərdəki şəraitə üstünlük verirlər.


Büdcədən maliyyələşən televiziyalarda bu nöqsanlar aşkarlandı - ŞURA\n“Aparılan daimi monitorinqlər telekanalların fəaliyyətində hüquqa zidd məqamların dərhal aşkarlanmasına şərait yaradib”.\nLent.az -a xəbər verir ki, bu barədə Milli Televiziya və Radio Şurasının (MTRŞ) illik hesabatında qeyd edilib\nMəlumata görə, görülən işlərin nəticəsi olaraq Şura sədrinə ölkə teleməkanı barəsində mütəmadi olaraq günlük və müəyyən dövrlər üzrə ümumiləşdirilmiş hesabatlar təqdim edilib: “Ümumrespublika televiziya yayımçılarının illik monitorinq nəticələrinin təhlili göstərir ki, dövlət büdcəsindən maliyyələşən Azərbaycan TV (AzTV), Mədəniyyət TV, İdman TV-nin proqram səbətində xüsusilə maarifləndirici verilişlər, layihələr üstünlük təşkil edir. Bu yayımçıların proqram səbətində ölkə və dünya mədəniyyətinə, incəsənətinə, idmanına və s. həsr olunmuş keyfiyyətli efir materialları yer alır. Bu kanallarda yayımlanan verilişlər müxtəlif tamaşaçı auditoriyasının zövqünü nəzərə almaqla hazırlanır. Bu qəbildən olan verilişlərə AzTV-də “Kitab klubu, “Milli istehsal”, “Sağlam ol”, “Uğur düsturu”, “Texnoxəbər”, “Tarixin izi ilə”, “Məmləkətim”, “Təhsil üçbucağı, “Nəsillərin debatı”, “əsas məsələ”, “Rakurs”, “Gəncsən”, “Gənclik stansiyası”, “Vətənə xidmət” və s.; Mədəniyyət TV-də “Azərbaycan dili”, “Bizi birləşdirən mədəniyyət”, “Məclisi-üns”, “İrfan səması”, “Şirin yuxular”, “Torpağın sirri”; İdman TV-də “Şahmat klubu”, “Telefitnes”, “Flaqman”, “İdman sağlamlığın rəhnidir” və s. nümunə göstərmək olar.\nBüdcədən maliyyələşən ictimai kanal olan İTV-nin də proqram səbəti zəngindir. Burada maarifləndirici, milli dəyərləri təbliğ edən layihələrə, müzakirə proqramlarına, dünya mədəniyyəti və incəsənətinin nümunələrinə, idmana geniş yer verilir. Bu səpkidən olan verilişlərə “Nə? Harada? Nə vaxt?", “Sabaha saxlamayaq”, “#İTV tech”, “Bir mahnının tarixçəsi”, “Radius”, “Diqqət mərkəzi”, “MAG”, “Dikdaban”, “3D”, “Fatehin divanı”, “Ötən günlər” və s. misal ola bilər. Qeyd edək ki, əvvəlki illərlə müqayisədə kanalın proqram səbətində maarifləndirici layihələrin həm sayında, həm də keyfiyyətində artım müşahidə olunur.\nDövlət büdcəsindən maliyyələşən yayımçıların efirlərinin izlənilməsi zamanı bəzi nöqsanlar diqqəti cəlb edib. Belə ki, “Televiziya və radio yayımı haqqında” qanunun 32.0.10-cu maddəsinə görə, dövlət və ictimai teleradio yayımçıları tərəfindən insanın immunçatışmazlığı virusu infeksiyasının profilaktikası barədə maarifləndirici verilişlərin, sosial reklam çarxlarının nümayişi üçün ayda 20 dəqiqədən az olmayan efir vaxtı ayrılmalı və həmin verilişlərin daha əlverişli vaxtda yayımı təmin edilməlidir. Monitorinqlər zamanı dövlət büdcəsindən maliyyələşən yayımçıların qanunun bu tələbinə riayət etmədikləri müşahidə edilir. Həmçinin “Televiziya və radio yayımı haqqında” qanunun 32.0.8-ci maddəsinin (karlar və zəif eşidənlər üçün tədris və informasiya xarakterli sosial yayımlar təşkil olunmalıdır) tələblərinə də, dövlət və ictimai yayımçıların əməl etməməsi diqqəti cəlb edir. Qeyd olunan nöqsanlar Şura iclaslarında müzakirə olunmuş, həmin yayımçılara qanunvericiliyin bu müddəalarına əməl olunmasına ciddi nəzarət etmələri istiqamətində irad və tövsiyələr bildirilib”.


Unudulmaz Ünsizadələr... » www.tezadlar.az\n...Ahmet Arkun Ünsi İstanbulda ömrünün ahıl çağlarını yaşayanda ondan bir Facebook məktubu almışdım. O, Azərbaycan kökənlidir. Görkəmli Azərbaycan maarifçisi, “Həyat” qəzetinin rəhbərləri Əli bəy Hüseynzadə, Əhməd bəy Ağayev və Əlimərdan bəy Topçubaşovun yazdıqları kimi, türk dünyasının fazilərindən biri olan Hacı Səid Əfəndi Ünsizadə nəslinin qohumlarından biri, - nəvəsi kimi əsli-nəsli ilə fəxr edirdi. Artıq bir neçə gündür ki, Ünsizadələr nəslinin sonuncu mogikanı dünyasını dəyişmişdir. Bu xəbəri ilk dəfə nəvəsi Selen Arkun özünün feysbuk səhifəsində ilk dəfə nəvəsi Üsizadələri tanıyanlarla bölüşmüşdü: “Canım babam Ahmet Arkun bugün kaybetdi. Canazeyi yarın (22.01.2020-N.N.) SAKİRLİ CAMİİDƏN ikindidə kaldlracağız. (26.07.1933-21.01.2020)”\nOxuduq, kədərləndik. Qohum-əqrəbalarına başsağlığı verdik, dərdlərinə şərik olduq. Allah rəhmət eləsin. Məkanı cənnət olsun.\nAhmüet Arkun mənim Facebook dostlarımdandır. Dünyaya səpələnmiş Ünsizadələr haqqında bəzi məlumatları ondan öyrənirəm. Onun arxivindən bizə gəlib çatan bir foto şəkli oxuculara bir neçə dəfə ünvanlamışam. Şəkildəkilərin təkcə birini-Ünsizadələrin birini -tanıyırdım. Bir neçə dəfə ona məktub ünvanlasam da, cavab ala bimirdim. Qalanlarını da oxuculara tanıtmaq istəyirdim. Şəkil hər dəfə oxucular tərəfindən rəğbətlə qarşılanmışdır.\nHaşiyə: mənim Facebook-dakı yazılarımın oxucuları az olur. Tanışlardan bəziləri mənə irad tuturlar ki, niyə vaxtını belə axtarışlara sərf edirsən? İndiki oxucuların belə nəsnələrə marağı yoxdur... Hətta biri - bir toy tamadası, bir dəfə yazırdı ki, elə nəsnələrdən söz aç ki, hamıya maraqlı olsun. Mən dostuma cavab verdim ki, qardaş, mən şou əhli deyiləm. Mən məni maraqlandıran, bəzi akademiklərin belə bilmədiklərindən yazıram. Onlara nəyisə başa salmaq istəyirəm. Mən hər qalstuklu ziyalıların yox, ziyalı, işşıqlı adamların dostuyam. Sözüm də maarifdir, işim də, gücüm də. Əgər yazıma “Kəndimizdə filankəsin qara qoyunu ağ quzu balaladı” başlığı yazsam, türklər demişkən, həmən (o dəqiqə) reytinqim yüksələr. Mənim belə reytinqə ehtiyacım yoxdur.\nArada fikirlşirəm ki, bəlkə mən yazıları ünvanlamağı bacarmıram? Yox, bu da deyil. Bəs səbəb nədir ki, məni oxuyanların sayı az, qınayanların sayı çoxdu?\nNə isə... Biz mütaliə mədəniyyətimizi yüksəltməliyik. Səhvləri etiraf etməyi bacarmalıyıq. Budur məsələ!\n...Mən Hacı Səid Ünsizadəni dünyaya tanıdanlardan biriyəm. 2017-ci ildə yazdıq ki, ..Səid Ünsizadənin foto şəkli tapıldı, elə bilrdim ki, hamıdan təşəkkürlər eşidəcəyəm. Təəssüf ki, belə olmadı. “Səid Ünsizadənin foto şəkli tapıldı” cümləsinə AMEA-nın Nizami adına Ədəbiyyat İnstitutu da öz münasibətini bildirmədi. Amma bildirməli idi. Bu gün XIX əsrin maarifçilərdən danışırıq. Biz bu məqamda Həsən bəy Zərdabidən sonra mütləq Səid Ünsizadəni xatırlamalıyıq. İctimai fikir tariximizdən yazanlar hmısı mütləq Səid Ünsizadəni tanımalıdır. Onların elmi mülahizələrində bu meyil, bu xətt yoxdursa, deməli, müəllifin savadı o söz... Hansı söz olduğunu özünüz müəyyənləşdirin... Bu gün “Əkinçi”dən kitab-kitab söz yazırlar, lakin onun ən fəal davamcısı Səid Ünsizadəni və onun “Ziya” qəzetini unudurlar. Əkinçinin redaktoru Həsən bəy Məlikov kimlərinsə fitvası ilə Bakıdan uzaqlaşdırılanda, Zərdaba-doğulduğu məkana sığınanda Səid Ünsizadə onu Ziya qəzetində işləməyə dəvət etmişdi. H.Məlikov “Ziya” qəzetinin xarici ölkə müxbiri vəzifəsinə etinasızlıq göstərmişdi. Bu, çox güman ki, ailə qayğılarının çətinliyinə görə idi. H.Məlikov gənc ailəsini ölkədən uzaqlaşdırmaq istəməmişdi. Səid Ünsizadənin böyüklüyünə dövlət səviyyəsində ilk dəfə qiymət verən isə ümummilli liderimiz Heydər Əliyev olmuşdur. Heydər Əliyev cənablarının imzaladığı “Dövlət dilinin tətbiqi işinin təkmilləşdirilməsi haqqında” 18 iyun 2001-ii il tarixli 506 nömrəli Fərmanda deyilir: “XIX əsr ədəbi dilimizin inkişafı xalqımızın həyatında baş verən köklü bir hadisə ilə yaxından bağlıdır. Bu, Azərbaycanın ikiyə parçalanması və nəticədə iki ayrı dövlətin tabeçiliyində bir-birindən fərqli mədəni mühitdə yaşamağa məhkum olması hadisəsidir. Müstəmləkəçilik siyasəti ilə yanaşı, Rusiyanın Şimali Azərbaycanda oynadığı mədəniləşdirici rol başqa elm sahələri kimi, dilçiliyin də inkişafına zəmin yaratmışdır. XIX əsrin ortalarından etibarən Azərbaycan dilinə aid bir sıra dərsliklər və dərs vəsaitləri yazılıb nəşr olunmuşdur. Milli maarifçi ziyalılar özləri ana dilini öyrənməyin, onu qoruyub saxlamağın ən əsas yolunun məktəblərdə tədrisin ana dilində aparılmasında gördüklərindən, Azərbaycan dilinə aid dərsliklər və lüğətlər yazmağa başlamışlar. Azərbaycan dilinə dair ilk dərsliklərin yazılmasında o dövrün görkəmli maarifçiləri Mirzə Kazım bəy, Mirzə Şəfi Vazeh, Seyid Əzim Şirvani, Aleksey Çernyayevski, Mirzə Əbülhəsən bəy Vəzirov, Seyid (Seyid əvəzinə, Səid oxuyun. Mətndə texniki səhv baş vermişdir-N.N.) Ünsizadə, Rəşid bəy Əfəndiyev, Sultan Məcid Qənizadə, Məmmədtağı Sidqi, Nəriman Nərimanov, Üzeyir Hacıbəyov, Abdulla Şaiq və başqalarının xidmətlərini qeyd etmək lazımdır. Zaman keçdikcə dövrün tələbinə uyğun olaraq Azərbaycan dilinin istifadə dairəsi də genişlənmiş, onun tətbiqinin və inkişafının elmi əsaslar üzərində aparılması ehtiyacı meydana çıxmışdır”.\nDünyaya səpələnmiş Ünsizadələri Azərbaycan oxucularına da, türkdilli oxuculara da tanıtmaq mütləq lazımdır. Biz bu nümunəni İsmayıl bəy Qaspıralını hər gün oxuculara tanıdan, Türkiyəd\_ə yayımlanan “Kırımın sesi” qəzetinin yaradıcı heyətindən mütləq öyənməliyik. Görkəmli maarifçi İsmayıl bəy Qaspıralı haqqında çoxlu elmi-tədqiqat işləri yazılmışdır. Çox sağ olsunlar. Onlar türk dünyasının bu ləyaqətli ideoloqunu, ziyalısını, aydınını tərcümanını dünyaya tanıdırlar. Təəssüf ki, Səid Ünsizadə və İsmayıl bəy Qaspıralı mövzusu hələ də öz ciddi tədqiqatçısını gözləyir. Maraqlı burasındadır ki, mənim bu mövzuda yazdığım elmi-tədqiqat işlərim elmi kataloqlara düşsə də, elmi mənbələrdə bu yazılara hələ də etinasızlıq göstərirlər. Yenə də sərt danışıram. Akademiklərimiz ya bu yazıları oxumur, ya da onların ciddi tədqiqat işi olmasına inanmırlar, qəbul etmirlər.\nSəid Ünsizadə XIX əsr ictimai fikir tariximizin şanlı səhifələrini yazmışdır. Bu səhifələr tarixə düşməlidir. Dünya onu pedaqoq, yeni üsullu məktəb yaradıcısı, ilk milli dərsliklər müəllifi, Tiflisdəki ali pedaqoji institutun-Aleksandr Müəllimər İnstitutunun müəllimi, bir sıra elmi-pedaqoji məqalələr yazarı, görkəmli din xadimi, milli litoqrfiya, tipoqrafiya yaradıcısı, naşir, ən baçlıcası, türk dünyasına ana dili əvəzi olan “Ziya” kimi mətbu orqanın yaradıcısi, iti qələmli, aydın düşüncə tərzli publisist, “Hümayünnamə”nin (“Kəlilə və Dimnə”) tərcümçisi, Türkiyə Maarif Əsası (üzvü) kimi daha dərindən tanımalıdır. Mən yazıram ki, İ.Qaspıralı ilk türkdilli, iri həcmli yazılarını “Ziya” qəzetində çap etdirib, alimlərdən səs şıxmır. Mən deyəndə ki, İ.Qaspıralının 1881-ci ildə Tiflisdə “Ziya” mətbəəsində çap etdirdiyi “TONĞUÇ” jurnalında Səid Ünsizadənin marifçilik ideyaları geniş şəkildə işıqlandırılıb, yenə də alimlərimiz bu sözləri eşitmirlər.\nMən israrla deyəndə ki, Səid Ünsizadəyə abidə ucaldılmalıdır, yenə də səsim eşidilmir. Bu tanıtmanın əsasında onun tərcümeyi-halının maraql məqamları mütləq araşdırilmalıdır.\nAzərbaycan filoloji elmində Səid Ünsizadənin təvəllüd və qeyb tarixi həmişə mübahisəli olmuşdur. “Həyat” qəzetinin 1905-ci ildəki 21-ci nömrəsində dərc olunmuş bir matəm xəbərli yazıya gorə Səid Ünsizadənin 1825-1905-ci illərdə ömür sürdüyü anlaşılırdı. Bu faktı elmi ictimaiyyətə ilk dəfə mən çatdırmışdim. Sonrakı araşdırmaların ardınca məlum oldu ki, Səid Ünsizadənin tərcümeyi-haına aid faktlar dəqiqləşdirilməlidir. İstanbulda Fateh Camii hazirəsindəki qəbir daşındakı yazıya görə onun 80 il yox, 61 il yaşadığı məlum olur. Deməli, biz indi Səid Ünsizadönin 1842-ci ildə Şamaxıda anadan omasını, 1903-cü ildə dünyadan köçdüyünü bəyan etməliyik.\nSəid Ünsizadənin həyatının idiyədək bizə məlum olmayan bir sıra məqamlarını onun qohumlarından biri -Zaur Səmədov (Ünsizadə) ortalığa çıxarmışdır. Ünsizadələr- Zaurun ana tərəfdən olan qohumlarındandır. Səid Ünsizadənin qəbrini tapıb üzə çıxaran da, onun foto şəklini ilk dəfə mənə göndərən də məhz Zaur Səmədov-Ünsizadədir.\nZaurun nənəsi həkim işləyirdi. 1990-ci illərin əvvəllərində rəhmətlik dostum professor Xeyrulla Məmmədovun məsləhəti ilə mən o həkimlə iki dəfə ünsiyyət qurmuşdum. Sonralar həkim dostumuz evini dəyişdiyinə görə və əlaqələrimiz kəsildi. Zaur Səmədov, bəlkə də, nənəsini görməyib. Amma o, nənəsini zəngin ailə arxivini bu gün də araşdırır. Zaur bu araşdırmalar zamanı orada mənim telefon nömrəmi görmüş və biz dəfələrlə telefonla Ünsizadələr haqqında danışmışdıq. Söhbətlərdən belə məlum oldu ki, Azərbaycandakı Ünsizadələr XIX əsrin 90-cı illərində bəzi bədxahların dedi-qodusundan bezib Türkiyəyə pənah aparmış, öz babaları haqqında danışmaqdan ehtiyat etmişlər. Yaxşı ki, Ünsizadələrin Şamaxı, Bakı və Göyçayda yaşayan nəsil davamcıları zəngin ailə arxivini 37-ci il repressiyasından qoruya bilmişlər. Nədənsə, bu qorxu hələ də var.\n...Zaur- Ünsizadələri Amerikada axtamaq istəyirdi. Mən onu İstanbula yönəltdim. Zaur babalarını axtarmaq üçün İstanbula üz tutdu. Biz İstanbul və Ankara Ünsizadələrinin şəkillərini elmi ictimaiyyətin nəzərinə yönəltdik. Ən əsası, Səid Əfəndinin və onun qardaşı Cəlal Əfəndinn şəkilləri hörmətli dostumuz Akif Aşırlının Mətbuat Muzeyinə düşdü. Mən hörmətli millət vəkilimiz Qənirə Payayevanın bu şəkillərin önündəki düşüncələrinin bircə anını əks etdirən foto şəklini 2017-ci ilin ən yaxşı foto şəkli kimi qiymətləndirirəm. Düşünürəm ki, Ünsizadələrin ictimai həyatımızdakı rolunu elmi ictimaiyyətə şatdırmaqda onun köməyinə ehtiyacımız vardır. Mənə elə gəlir ki, Zaur Amerika axtarışlarına da başlamalıdır. Ünsizadələrin qohumlarının bir neçəsinin - Atamalıbəyovların Amerika qohumlarında da maraqlı materiallar ola bilər. Keçən il Səid Ünsizadə nəslinin İstanbulda var olan nəvələrindən birinə -FACEBOOK dostum Ahmet Ünsi Arkuna sörğu göndərmişdim:\n“Hörmətli Arkun Bey Efendi Ünsi. Salam Cavan Arkunlara tapşırın ki, mənimlə əlaqə saxlasınlar. Mən Ünsizadələri (Ünsiləri) bütün dünyaya mütləq tanıdaçağam! Mümkünsə, İsmayıl Şilyanski və Seyfulla Atamalıbəyov haqqında, eləcə Cəlaləddin (Cəlal) haqqında mənə məlumat verin. Yazıları türkcə də, ingiliscə də yaza bilərlər. Bu iş çətindirsə, advokat (hüquqşünas) Arkunlardan xahiş edin ki, dünya ziyalıları Ünsizadə Səidi (Sait Ünsini) yaxşı tanısınlar. Qoy dünya bilsin ki, Sait Ünsi türk dünyasının fazillərindən biridir.\nO vaxt ömrünün ahıl çağlarını yaşayan Ahmet Arkun Ünsidən cavab gəldi: O, məktubuna bir neçə şəkil də əlavə etmişdi.


Azərbaycanlı məşhurun övladları "Möhtəşəm yüzyıl" serialında - MÜSAHİBƏ\n10 074 Baxış\nAZTV-nın yaddaşlara köçən simalarındandır. Uzun illərdir televiziyadan ayrılıb dövlət işində çalışsa belə adı çəkiləndə ekrandan baxan gülərüzlü aparıcı gözlərin önünə gəlir. Özü ilə danışanda da dedim ki, televiziyanın qoxusu sanki üzərinə çöküb, səni başqa işlə, fərqli sahədə yada salmaq olmur.\nEsmira Çərkəzqızı...Uzun illər TV məkanından uzaqlaşdıgı kimi vətəndən də uzaqdadı. O, 2012-ci ilin fevral ayında Türkiyə vətəndaşı Tayyar Sayqılı ilə ailə həyatı qurub. Hazırda üç övlad, üçüzlərin anasıdr. Biz iki televiziya insanı və qərib ölkənin yeni sakinləri ilə söhbətləşdik. Uzun zaman mətbuatda görsənmədiyini, tamaşaçıların və oxuçuların marağını nəzərə alaraq Esmira Çərkəzqızı ilə olan söhbətin şəxsi olmayan məqamlarını AzVision.az oxucuları ilə bölüşürəm.\n-Əvvəlcə onu soruşum ki, niyə yoxsan? Ailə qurduqdan sonra demək olar ki, səndən xəbər ala bilmədik. Mətbuatda yoxsan, sosial şəbəkələrdə aradım tapa bilmədim. Düzü eyni şəhərdə yaşadıgımız üçün səni məndən xəbər alan çoxdu.\n-(Gülür) Yoxa çıxmamışam. Mən mətbuatdan 2007-ci ildə ayrılmışam. AZTV-də Səhər Proqram; direktorunun müavini idim. Öz ərizəmlə işdən ayrıldım və hər kəsin bildiyi kimi dövlət işinə keçdim. Dövlət işində olanda jurnalist dostlarımla hər zaman əlaqəm vardı. Ailə qurandan sonra əlaqələr bir az azaldı. Sosial şəbəkələrdə də olmadığım üçün elə fikir yarandı ki, yoxa çıxmışam.\n- Ailə qurmaq demişkən, səni hansı rüzgar atdı İstanbula. Həyat yoldaşınla necə tanış oldun?\n- Mən hər il, Türkiyəyə həkimə gəlirdim. Bir xəstəliyim yox idi. Sadəcə hər kəsində etməli olduğu kimi ildə bir dəfə təməlli (ckp) müayinə olunurdum. Müayinəyə gələndə həkimimlə rəfiqə olduq. O həkim həyat yoldaşımın qardaşının xanımıdır. Mənim barəmdə Tayyara o danışıb. Sonra bizi tanış etdilər. Onlar Azərbaycana gəldi. Oturduq söhbət etdik, ətraflı tanış olduq. Baxdım ki, mədəni, savadlı, yerini bilən insandır. İncələdim, araşdırdım və hər xüsusiyyəti ilə mənə layiq olduğunu gördüm. Ona görə də mənə evlilik təklif edəndə qəbul etdim, ailə qurduq.\n- Ağılla qərar vermisən?\n- Əlbəttə. Mən artıq elə mövqedə və yaşda idim ki, ağılla qərar verməliydim. Ona görə də qərarımdan peşman deyiləm. Çox şükür. Hazırda anayam və dünyanın ən xoşbəxt hissini yaşayıram.\n- Qəhrəman ana...Üçüzlərini dünyaya gətirdin. Səni çox yaşı anlayıram. Qərib ölkədə üç uşaga baxmaq...\n-Təbii ki, çətindi. Yanında kimsə yoxdu. Eyni anda dünyaya gəlmiş üç uşağa baxmalısan. Amma analıq duyğusu o qədər yüksəkdir ki, hər şeyin öhdəsindən gəlirsən.\n- Uzun illər iş qadını olmusan, iş, səyahətlər, tədbirlər, geniş çevrə və s. Birdən evdə oturmaq və uşağa baxmaq. Bu durumdan sıxılmırsan ki?\n- Əvvəllər çox ağır gəlirdi. Dediyin kimi, iş qadını və birdən ev həyatı. Amma indi üçüzlərimi qucağıma alanda, onların bir gülüşünü görəndə dünyalar mənim olur. Bəzən düşünürəm ki, bu gözəl hissdən niyə özümü məhrum etmişdim? Arxaya dönüb baxanda bir boşluq görürəm. İtirilmiş illərimə baxıram üzülürəm. Övlad sevgisi elə bir ülvü hisdir ki... İndi deyirəm ki, illər boyu işləmişəm, karyera, ad san qazanmışam. Sən demə boş yerə işləmişəm, zamanımı boşa xərcləmişəm. Karyera, şan şöhrət övlad sevgisi imiş. İndi düşünürəm bunları, o zaman düşünə bilmirdim.\n- Gec qaldığın üçün peşmansan?\n- Əlbəttə. Belə gözəl duyğunu daha tez yaşamaq istərdim. Amma mənim seçimim belə olmuşdu. İşləmək, karyera qazanmaq istəmişdim. Özgür qadın olmaq istəyirdim. Yoxsa daha tez ailə qura bilərdim. Yaxınlarım, çevrəmdə bilirdi ki, çox evlilik təklifi alırdım. Amma demək ki, qismət belə imiş. Xeyirlisi belə olub.\n-İndi bir az üçüzlərdən danış. Sürpriz oldu üçüzlər.\n-(Gülür) Elə bizə də. Biz əkiz bilirdik. Uzun zaman həkimə də gedib gələndə əkiz demişdilər. Amma bir müayinəmizdə həkim dedi ki, biri daha var. Sən demə, o özünü gizlədirmiş. Amma buna çox sevindik. Əslində mənim ana tərəfimdə əkizlər çoxdu. Bacılarım əkizdi, anamın özü əkizdir. Amma üçüz məndə oldu.\n-Üçüzlər deyəsən şöhrətdə səni keçəcəklər. Türkiyənin ən reytinqli tarixi filmində “Möhtəşəm yüzyıl” da rol aldılar. Onlar artıq Şahzadə Səlimin övladlarıdır. Necə gəldi bu təklif?\n-Övladlarım Acıbadəm xəstəxanasında dünyaya gəlib. “Möhtəşəm yüzyıl”ın yönətməni də filmə üçüz lazımdı deyə elan verib. Dizinin bağlı oldugu şirkət bu barədə xəstəxanaya da sorğu göndərib. Xeyli uşaq şəkili göndərilib amma yönətmən qəbul etməyib. Xəstəxanadan uşaqların həkimi mənə zəng etdi. Dedi ki, icazə versəniz sizin uşaqların şəkilin verərdik. Bizdə sevə-sevə icazə verdik. Bir gün dizinin bağlı olduğu şirkət zəng edib bizdən yeni şəkillər istədi və eləcə də görüş vaxtı təyin edildi. Beləcə üçüzlərimiz dizidə rol aldı.\n- Rəqəm soruşmaq etik olmaz, amma yəqin ki, maddi tərəfi olub.\n- Təbii, orda peşəkarlar çalışır. Uşaqların dizidə çəkilməsi üçün qonararları ödəndi. Müqavilə bağladıgımız şirkət ilk sığorta kartını açdı. Bu o deməkdir ki, uşaqlar iş həyatına başladı.\n- Çəkilişlər neçə gün çəkdi? Dizi setində oldunuz yəqin, ordakı şərait, abu hava necə idi?\n- İnanılmaz peşəkarlıq var. Yalnız orda olmaq və bunu görmək lazımdır. Qapalı məkandır. Giriş çıxış xüsusi icazə ilədir. Uşaqlar sadəcə epizodik rolda çəkilib. Amma bir gün səhərdən gecəyədək orda olduq. Bizə uşaqların rahatlığı üçün ayrı otaq ayırmışdılar. Orda dincələk, uşaqlar üzərlərin dəyişsin, yemək yesin deyə yüksək səviyyədə şərait yaranmışdı. Baxmayaraq ki, uşaqlar epizodik rolda oynayırdı. Amma elə peşəkar yanaşırdılar ki. Çəkilişdən əvvəl Şahzadə Mustafa (Mehmet Günsür), Şahzadə Səlim ( Engin Öztürk) Nurbanu Sultan ( Merve Bologur) gəldi uşaqlarla zaman keçirdi. Onları ortama, çəkilişə psixolojik olaraq hazırladılar. Çəkiliş yanvarda oldu. Onda uşaqlar hələ 5 aylıq idi. Buna baxmayaraq onlara böyük oyunçular kimi yanaşırdılar. Söz düşmüşkən bir məqamada aydınlıq gətirim. Üçüzlərin diziylə bağlı xəbər çıxanda bəzi insanlar şərh yazmışdı. Guya biz özümüz uşaqları təqdim etmişik və bu kimi gərəksiz ifadələr... Amma onlar başa düşmür ki, bura Türkiyədir və burdakı dizi sektoru çox fərqlidir. Təbii olaraq hər kəs istərdi ki, övladı belə bir tarixi filmdə epizodik olsa belə rol alsın. Amma bu bizim istəyimizə bağlı bir şey deyil. Burda her şeyə peşəkarlıqla yanaşılır. Parametrlər uygun gəlməsə həyatda o dizinln qapısından içəri girmək omazdı. Sadəcə qaydaları bilməyərək belə zəkasız danışanları qınayıram. Fikir söyləyəndə bir az məntiqli danışmaq lazımdır.\n- Uşaqlara başqa dizilərdən təklif gəlirmi?\n- Hazırda biz Möhtəşəm yüzyıl dizisinin bağlı oldugu şirkətdə qeydiyyatdayıq. Gələcəkdə onlara başqa seriallarda lazım olarsa təklif edəcəklər. Bundan başqa bir reklam şirkəti ilə müqavilə bagladıq. Bir uşaq yeməyi qidasının reklamına çəkiləcəklər. Müqaviləmiz olduğuna görə hələki şirkətin adın çəkə bilmirəm. İndi uşaqların bir az kilo almasın gözləyirik. Hardasa yay aylarına reklam çəkiləcək.\n- Gələcəkdə böyüyəndə bu sahədə davam etmələrin istəyərsənmi?\n- Mən istəyərəm. Çünki bilirsən ki, Türkiyədə bu sahəyə diqqət hörmət fərqlidir. İşə peşəkar yanaşırlar. Amma uşaqlar böyüyəndə istəyəcəklərmi? Onu deyə bilmərəm. Birdə fiziki göstəricilər və istedad olacaqmı? Bunu gələcək göstərəcək. Təbii ki, olarsa mən bundan sevinərəm.\n- Bayaqdan danışırıq. Elə üçüz deyib keçirik, adlarını soruşmamışam.\n- Oğlanların ki, Taylan və Kaan, qızın adı Eylül. Taylan və Eylül adı atalarının, Kaan isə mənim seçimimdir.\n- Doğurdan da deyəsən uşaqlar səni kölgədə qoyacaq. Səni axtarırdıq, indi uşaqlardan danışırıq. Hazırda işləmirsən. Planların nədir?\n- Əslində mən işləyirəm. Sadəcə analıq məzuniyyətindəyəm. Bundan öncə Bakıda olurdum və işə gedirdim. Risqli hamiləlik keçirdiyim üçün həkimin verdiyi arayışla erkən iznə ayrıldım. Çünki xeyli müddət xəstəxanada həkim nəzarətində oldum. İndi isə uşaqlara baxmaq işi ilə məşğulam.\n- Televiziya üçün darıxmırsan? Hansısa layihə həyata keçirməyi düşünmürsən?\n- Mən televiziyada sevə-sevə işləmişəm. Televiziyadakı, intiriqalara, çirkablara, çətinliklərə baxmayaraq mən o işi sevmişəm. Yaqin ki, bir gün yeni layihə ilə televiziyada olacam. Buna gücüm və əzmim var. Özümü formadan düşmüş hesab etmirəm. Nə qədər evdə olsam da işləmə gücüm və qabiliyyətim itməyib.\n- Azərbaycan mətbuatını, prosesləri izləyirsən?\n-Mütləq, həm Türkiyə, həm Azərbaycan mətbuatın izləyirəm, xəbərlərə baxıram. 1 ildən çoxdu Azərbaycana getmirəm. Amma düzü məni siyasətdən, iqtisadiyyatdan çox Azərbaycan maraqlandırır. Çox darıxıram. Burnumun ucu göynəyir Bakı üçün.\n- Qəribçilikdə çətindir...\n- Çox ... İnsan hər an hiss edir. Çevrəndə tanıdıqların, qohumların, dostların yoxdu. Xüsusi ilə, xəstəxanada olanda bunu hiss etdim. Düzdü ailəmdən gələn olmuşdu. Amma anam üçün çox darıxdım. Onun yerini hiss etdim. Çox istəyirəm ki, o mənim yanımda olsun. Gözümü açanda onu görüm. Uşaqlarımın sevincini mənimlə bərabər yaşasın. Amma nə etmək olar ki, məsafələr bizi ayırır. Türkiyədə həyat yoldaşımın ailəsi, dostlarım var. Amma içimdə bir vətən nisgili hər zaman olur. Ailə həyatı, qısmətimiz bizi bura gətirdi. İnanın ki, çox səmimiyəm. Vətənin həsrəti hər zaman içimdə bir acıdır...İnsan qürbətdə bunu daha yaxından hiss edir. /azvision.az/


Yeni nəsil “Asan İmza” şəxsi kabineti - İSTİFADƏYƏ VERİLİB - FED.az\nYeni nəsil “Asan İmza” şəxsi kabineti - İSTİFADƏYƏ VERİLİB\n12:00 12 Aprel 2022\nİqtisadiyyat Nazirliyi yanında Dövlət Vergi Xidməti tərəfindən aparılan rəqəmsal transformasiya və vergi xidmətlərinin elektronlaşdırılması prosesinin davamı olaraq e-taxes.gov.az portalında “Asan İmza” şəxsi kabineti istifadəyə verilib.\nBu barədə FED.az Xidmətə istinadən xəbər verir.\nMəlumata görə, məqsəd rəqəmsal transformasiya ilə bağlı hökumətin təşəbbüslərini, istifadəçilərin “Asan İmza” xidmətinə artan marağını nəzərə almaq, bu xidmətdən istifadəçilər üçün məsafədən və rahat istifadəni təmin edilməkdir. Platforma şəffaflıq, elektron mühafizə (konfidensiallıq daxil olmaqla) və e-təhlükəsizliyi yaxşılaşdırmaqla effektli idarəçiliyi təmin etmiş olur.\nŞəxsi kabinetdə "Asan İmza" istifadəçisinə bir sıra imkanlar təqdim edilir.\nBelə ki, burada istifadəçiyə məxsus olan bütün "Asan İmza" sertifikatlarının etibarlılıq müddəti barədə ətraflı məlumat almaq, əlavə “İş” və ya “Dövlət” tipli sertifikatlar üçün onlayn ərizə ilə müraciət etmək, qüvvədə olan sertifikatların etibarlılıq müddətini artırmaq, istifadəçilər tərəfindən İstifadəçi ID-nin, PİN-kodlarını dəyişdirmək və istifadəçi tərəfindən "Asan İmza" ilə bütün imzalanmış tranzaksiyaları (PIN 2) monitorinq etmək imkanı yaradılıb.


Hansı elektrik cihazları sonsuzluğa səbəb olur?\nAparılan araşdırmalar gündəlik həyatda istifadə etdiyimiz elektrik cihazlarının sonsuzluğa səbəb ola biləcəyini göstərib.\nPublika.az xəbər verir ki, mütəxəssislər bunun qarşısını almaq üçün elektirk cihazlarından istifadəni məhdudlaşdırmağı, istifadə edilmədiyi vaxtlarda cihazları söndürməyi təklif ediblər.\nBu cihazlardan ən təhlükəlisi mobil telefonlardır. Həyatımızın bir parçasına çevrilən və yanımızdan ayırmadığımız mobil telefonlar həm sağlamlığımızı, həm də valideyn olmaq şansımızı əlimizdən alır.\nOdur ki, bəzi ehtiyat tədbirləri görüb həmin zərərli təsiri minimuma endirmək lazımdır. Mobil telefonun bədəninizlə təmas etməməsi önəmlidir. Telefonu cibinizdə gəzdirməyin. Bu cinsi orqanlara mənfi təsir edə bilər. Telefonla danışarkən qulaqcıqdan istifadə edin. Gecə yatarkən özünüzdən uzaq bir yerə qoyun və ya söndürün.\nİkinci ən böyük təhlükə isə noutbuk və "WI-FI"-dır. Qucağa qoyulan və fasiləsiz istifadə edilən noutbuklar xüsusilə də, kişilərdə sonsuzluğa səbəb olur. Bu cihazdan yayılan elektromaqnit dalğaları kişilərin cinsiyyət orqanlarına təsir edərək sonsuzluq problemi ilə üzləşmə riskini artırır. Noutbukdan yayılan şüalar spermaların hərəkət sürətini azaldır və keyfiyyətini aşağı salır. Ona görə də, kişilərin noutbuk və digər bənzər alətləri qucaqlarına qoyaraq işlətməmələri tövsiyə olunur.\nQadınların ən böyük düşməni isə mətbəxdə işlədilən mikrodalğalı sobalardır. Bu cihazın yaydığı şüalar menstruasiyanın gecikməsinə, yumurtalığın zərər görməsinə və hətta körpənin ölü doğulmasına qədər aparıb çıxara bilər. Mikrodalğalı sobalardan yayılan radiasiya kişilərə də mənfi təsir göstərir.\nMümkün olduğu qədər belə sobalardan istifadə etməyin. Sobaya yemək qoyduqdan sonra ondan uzaq dayanmaq da mənfi təsiri azalda bilər.\nMəmmədyarov: "İƏT ölkələrini Azərbaycanın işğal olunmuş ərazilərində sərmayə fəaliyyətinə cəhdlərin qarşısını almağa çağırıram"


HƏFTƏNİN "şöhrətlisi" - Həftə-reytinq | Hafta.az\n21:34 Milli Məclisdə Azərbaycan-Venesuela əlaqələri müzakirə olunub\n20:24 Samir Nuriyev azad olunmuş ərazilərlə bağlı istiqamətlərin müəyyənləşdirildiyini bildirib\n19:24 ATƏT-in hazırkı sədri Azərbaycanın 3 ermənini azad etməsini alqışlayıb\n18:49 Səbail icra başçısının birinci müavini Xalidə Bayramova işdən çıxarılıb\n3 əsir qaytarıldı - Ermənistandan nə tələb olunmalıdır?\nYaşı 18-dən yuxarı şəxslərin vaksinasiyası başlayır\nBakıda başına daş piltəsi düşən 14 yaşlı oğlan öldü\ncümə / 7 may 2021\n18:47 16.01.2021 Müəllif:Azad Əliyev\nPrezident İlham Əliyev bu həftə İlham Rəhimovun “Şöhrət” ordeni ilə təltif edilməsi haqqında sərəncam imzalayıb. Sərəncamda qeyd edilir ki, Azərbaycan Respublikasında hüquq sahəsində uzunmüddətli səmərəli fəaliyyətinə görə İlham Məmmədhəsən oğlu Rəhimov “Şöhrət” ordeni ilə təltif edilsin.\nBir zaman dünyaca məşhur model olan Loni Uillison jurnalistlərin obyektinə tuş gəlib. Kaliforniya ştaında yaşayan model çarəsiz vəziyyətdədir. Belə ki, o, zibil qutularını qarışdırarkən yaxalanıb. Daha sonra 37 yaşlı Uillison təkərli bir araba ilə bütün əşyalarını özü ilə apardığı görüntülənib. Uillisonun 2018-ci ildə küçələrdə yaşadığı bəlli olub. İngiltərənin "The Sun" qəzetinə danışan keçmiş model heç kimdən kömək istəmədiyini bildirib.\nŞabran rayonunda güllələnmə faktı baş verib. Hadisə rayonun Pirəmsən kəndində qeydə alınıb. Həmin kənddə yaşayan Teyyub Məmmədovun oğlu Ürfan Məmmədov arasında mübahisə düşüb. Mübahisə zəminində ata oğlunu qorxutmaq məqsədilə həyətdə olan vaqona atəş açıb. Güllə vaqona dəyəndən sonra qırmalardan bir neçəsi 37 yaşlı Ürfana dəyib. Sol gözünün qaş nahiyəsindən xəsarət alan Ü. Məmmədov Şabran Mərkəzi Rayon Xəstəxanasına yerləşdirilib, vəziyyəti yaxşıdır. Faktla bağlı Şabran Rayon Polis Şöbəsinin istintaq bölməsində araşdırma aparılır.\nHƏFTƏNİN "bədbəxt milyonçusu"\nSan-Fransiskoda yaşayan Stefan Tomas adlı Almaniya vətəndaşı içində 220 milyon dollar olan "Bitkoin" hesabının şifrəsini unudub. Alman proqramçının şifrəni doğru təxmin edə bilmək üçün sadəcə 2 şansı qalıb. S.Tomas yanlış təxminlər etsə, hesabı batacaq. "Nyu-York Tayms"a açıqlama verən proqramçı ən çox istifadə etdiyi şifrə formalarını sınaqdan keçirdiyini, lakin heç biri işə yaramadığı üçün pullarını götürə bilmədiyini deyib. Qeyd edək ki, S.Tomas 2010-cu ildə biri 4 dollara olan 7 min 200 ədəd "Bitkoin" alıb. Hazırda "Bitkoin"lərinin biri 35 min dollara yaxın dəyər daşıyır. Proqramçı tvitter hesabından verdiyi açıqlamada "ümid edirəm, mənim səhvlərimdən dərs çıxaranlar olar. Bir parça proqnoz 10 illik peşmanlığın qarşısını ala bilər" sözlərini yazıb.\nHƏFTƏNİN "ən yaxşıları"\nTürkiyədə “Radyo Televizyon Gazetecileri Derneği” 2019-cu ilin Media Oskarları mükafatını sahiblərinə təqdim edib. Türkiyə prezidenti Rəcəb Tayyib Ərdoğanın da qatıldığı mərasimdə bir çox aktyor müxtəlif nominasiyalarda mükafatlandırılıb. Gecədə “Ən yaxşı serial” nominasiyasında reytinq rekordu qıran “Hercai”, “Ən yaxşı aktrisa” nominasiyasında Ebru Özkan, “Ən yaxşı aktyor” nominasiyasında Burak Özçivit, “Ən yaxşı yarışma proqramı” nominasiyasında isə aktyor-aparıcı Kenan İmirzalıoğlu mükafatlandırılıblar.\nHollivud ulduzu Corc Kluni və həyat yoldaşı Amal Kluni boşanmaq qərarı alıb. Bu barədə "Life & Style" jurnalı məlumat yayıb. Bildirilib ki, cütlük övladlarının təhsilinə görə mübahisə edib. 60 yaşlı Corc uşaqların Amerikada, Amal isə Britaniyada təhsil almasını istəyir. Fikir ayrılığı yaşayan ər-arvadın bu səbəbdən də münasibəti korlanıb. Qeyd edək ki, daha əvvəl də cütlüyün boşanacağı haqda xəbərlər yayılmışdı.\nOxunma sayı 213\n14:49 / 02.05.2021\n10:00 / 24.04.2021\nHəftənin OLAYI - Həftə-reytinq\n11:47 / 17.04.2021\nHəftənin BƏYANATI - Həftə-reytinq\n10:50 / 03.04.2021\nHəftənin təltifi - Həftə-reytinq\n10:28 / 20.03.2021\n10:28 / 13.03.2021\n18:30 "Heydər Əliyev Azərbaycanı dünyaya tanıtdırdı" - Mehdi Səlimzadə\n18:14 2057 nəfər COVID-19-dan sağalıb, 844 nəfər yoluxub\n17:48 Böyük Vətən müharibəsi veteranları Lavrova müraciət edib\n17:36 Ombudsman Mişel Başele və Dunya Miyatoviçə məktub ünvanlayıb\n17:22 Nazir: Azərbaycanın qeyri-neft ixracı 26,5% artıb\n17:09 16 obyektdə epidemiya əleyhinə rejim pozulub\nİşgüzar qadınlar- qadın işləməlidirmi?\nQayınana-gəlin çəkişməsi - bu “müharibə” niyə bitmir?\n16:52 Mariya Odriskol : Faşizmin izləri insanı dəhşətə gətirir\n16:39 Latviya parlamentinin saxta “soyqırım” qərarını rədd edirik - Türkiyə XİN\n16:26 Kazım Qurbanov 2-ci dərəcəli “Əmək” ordeni ilə təltif edilib\n16:14 Vətən uğrunda döyüşlərə görə ordenlə təltif olunanların adları əbədiləşdiriləcək\n15:58 “Vətən Müharibəsi Qəhrəmanı”nın tabutu Dövlət bayrağı ilə örtüləcək.\n15:44 Türkiyə Azərbaycana müdafiə sənayesi məhsullarının ixracını kəskin artırıb\n15:32 Vətən Müharibəsi qəhrəmanlarının mənzilləri tarixi abidə hesab olunacaq\n15:19 26 subartezian quyusunun qazılması üçün 1,82 milyon manat ayrılıb - Sərəncam\n15:08 Ümummilli Lider Heydər Əliyevin 98 illiyinə həsr olunan bilik yarışı keçirilib\n14:55 Azər Hüseynov vitse prezident seçilib\n14:46 Rusiya Zəngəzur dəhlizinin açılmasını istəmir - Teymur Qasımlı\n14:34 Turşu alarkən diqqətli olaq... - Menyu\n14:19 İşgüzar qadınlar- qadın işləməlidirmi?\n14:07 6 minatəmizləyən maşın, 22 təlim görmüş it əməliyyatlara cəlb edilib - Adil Aslanov\n13:48 Azərbaycanda ərzaq bankı yaradıla bilər - ARAŞDIRMA\n13:32 3 əsir qaytarıldı - Ermənistandan nə tələb olunmalıdır?\n13:20 Prezident İlham Əliyev Əmlak Məsələləri Dövlət Xidmətinə rəis təyin edib\n13:16 Döyüş yolum Ballıqayadan başladı… - Xüsusi müxbir\n13:03 Yaşı 18-dən yuxarı şəxslərin vaksinasiyası başlayır\n12:58 Dövlət Vergi Xidmətinə rəis təyin olundu - SƏRƏNCAM\n12:55 Cıdır Meydanı pandemiya dövründə - REPORTAJ\n12:42 Bayram günlərində heç bir məhdudiyyət olmayacaq\n12:29 Ən çox yoluxma halı 30-59 yaş arasında müşahidə olunur\n12:15 Epidemioloji vəziyyət nəzarət altında saxlanılır - Yaqut Qarayeva\n11:58 Bu direktorlar vəzfiəsindən azad edildi\n11:44 2051 hektar ərazi mina və PHS-dən tam təmizlənib\n11:26 "Azərxalça”nın sabiq rəhbəri Vidadi Muradovun həbs müddəti uzadılıb\n11:14 Zəngilan aeroportunun ərazisində 7.6 hektar ərazi mina və PHS-dən təmizlənib\n10:58 Azərbaycanlı həkim koronavirusdan vəfat etdi\n10:45 İsmayıllı rayonunda meşədə narkotik becərən şəxs saxlanılıb\n10:33 Baydenlə Putin Bakıda görüşə bilər\n10:14 10 noyabr Bəyanatının yerinə yetirilməsi ilə bağlı narahatlığa əsas yoxdur - Ramil Usubov\n09:45 AMB-nin valyuta məzənnələri\n23:58 Teledərslərin sabaha olan cədvəli\n23:32 Azərbaycanda üç kiçik dövlət müəssisəsi özəlləşdirilib\n23:11 DYP-dən sürücülərə müraciət\n22:37 DİN-dən Nəsimi Nəbizadənin tutulması ilə bağlı açıqlama\n22:19 Qəbələdə minik avtomobillərə toqquşub, ölən var\n21:48 Qrız, Şahdağ və Xınalıqda qar yağıb - Faktiki hava\n21:21 Türkiyədə virusdan ölənlərin sayı daha da artdı\n21:00 Sahibə Qafarova Gürcüstanın Baş naziri ilə görüşüb - FOTO\n18:30 Beynəlxalq Qüds Günü və ya Fələstin xalqı ilə həmrəylik\n18:00 İndiyədək 3 289 864 koronavirus testi aparılıb\n17:46 "Zəfər yolu"nun inşası sürətlə davam etdirilir - AAYDA\n17:31 Türkiyəyə müalicəyə göndərilən daha 2 qazimiz ölkəyə qayıtdı\nNə belə bir icma, nə də Dağlıq Qarabağ deyilən ərazi var – Tural Gəncəliyev\nŞəhid Xudayarın avazı... - ETİRAZ\nİcra başçılarının “özəl hərracları”\n“Qarabağdakı xarı bülbüllər hər bahar şəhidlərimiz üçün açacaq” – Türkiyə səfiri\n"Zəfər yolu"nun inşası sürətlə davam etdirilir - AAYDA


Vasif Quliyevin tale yolu, bəxt cığırı - modern.az\n17 Sentyabr 2020, 15:30 | ƏDƏBİYYAT\nVasif Quliyevin tale yolu, bəxt cığırı\nHələ tələbəlik illərindən yaxşı tanıdığım, xətrini əziz tutduğum Vasif Quliyevin gələcəkdə, yəni ömrünün sonrakı ağlı-qaralı illərində hansı ilklərə imza atacağını, təsəvvürolunmaz çətinliklərə, iztirablara sinə gərərək, ortaya çoxlarının həsəd apardığı, gücü, nəfəsi, istedadı və həvəsi yetmədiyi tədq iqat əsərləri qoyacağını açıq-aşkar duyurduq. Bu şuşalı balası əyin-başını təzələyə, övladlarının maddi, sosial ehtiyaclarını qədərincə ödəyə bilmədiyi dövrlərdə Tiflisin, Sankt-Peterburqun, Moskvanın, Bakının arxivlərində ötən yüzilliklərin toz basmış, nəfəs boğan sənədlərinin arasından bu günümüzə boylanır, tariximizi, ədəbiyyatımızı, hərb elmimizi, zadəganlıq dövrümüzü, yalnız taxtda oturub əmr verən yox, həm də at üstündə elimizin, obamızın qeyrətini çəkən, namus və şərəfini qoruyan igid şahlarımızın, xaqanlarımızın, dünyaya Azərbaycan adlı həqiqəti musiqimizin, rəngkarlığımızın, heykəltəraşlığımızın solmaz, tükənməz energetikası ilə çatdırmağa çalışırdı. O, bu əməlləri ilə haqlı olaraq öyünür, fəxr edir, qürurlanırdı. Bu gün də onun gözlərinin dərinliklərinə baxsanız, o gözlərin işığında tarixi salnaməmizə yorulmadan, tükənməz eşqlə, şövqlə yeni çalarlar gətirən, heç vaxt sönməyəcək, daha gur yanan bir atəşin parlaqlığını görə bilərsiniz.\nBu günlərdə Vasif mənə yeni kitabını – “Mehmandarovlar”ı bağışladı. Onun öz kitabına yazdığı “Son söz”ündəki bu sətirləri diqqətinizə çatdırım:\n“Özümüzü bu kiçik tanıtmada son olaraq demək istəyirəm ki... Yox, son sözümü hələ demək istəmirəm, deyəcəklərim hələ qabaqdadır, hörmətli oxucu. Bu silsilədən Şuşanın şanlı nəsillərindən olan Qacarlar, Cavanşirlər, Vəzirovlar, Behbudovlar, Adıgözəlovlar, Hacıbəyovlar... boy sırasına düzülüb, sizinlə görüşü gözləyirlər. Bunlar da elə bəxtimdən mənim missiyama aiddir. Əgər dini, imanı olmayan əcəl məndən hələlik bir az gen gəzsə, onları da sizin hüzurunuza gətirəcəyəm, əziz kitabsevər dostlar”.\n“Fədakar tədqiqatçı-jurnalist, publisist və naşir Vasif Quliyevin Azərbaycanın görkəmli sülalələrindən olan Mehmandarovlar barədə ərsəyə gətirdiyi bu dəyərli kitab müəllifin 40 ildən artıq apardığı axtarışların yekunudur”. Bu sətirlər də kitabın redaktoru, Əməkdar jurnalist Tahir Aydınoğlunun “Mehmandarovların Qarabağnaməsi” sərlövhəli “Ön söz”ündəndir. Doğrudan da Qarabağ xanlığının möhtəşəm və bu gün də dünyaya örnək olası tarixinə geniş spektrdə işıq salan məşhur “Qarabağnamələr”dən sonra həmin ictimai-siyasi və etno-mədəni irsin davamının nadir bir parçasını əks etdirən nəslin tale yoluna həsr olunmuş “Mehmandarovlar” kitabı qiymətli bir tarixi mənbə kimi olduqca dəyərlidir. Qarabağın ictimai-siyasi həyatında silinməz, təkrarsız izlər qoyan Sadıq bəy Mehmandarov, Səməd bəy Mehmandarov, Mixail Dmitriyeviç Mehmandarov-Tuşinski, Sürəyya xanım Mehmandarova, Nağı bəy Mehmandarov, Rəşid bəy Mehmandarov və digərlərinin həyat yolunu, yaşam tərzini, fəaliyyət sferasını təkzibedilməz faktların müşayiəti və şirin təhkiyə ilə oxucuya çatdıran Vasif Quliyev yorulmaz tədqiqatçı və yazıçılıq missiyasını uğurla həyata keçirməyə nail olmuşdur. O, bu nəşri hazırladığı dövrdə bu soyadı daşıyan bir çox insanlarla görüşmüş, onların xatirələrini dinləmiş, arxiv sənədlərini saf-çürük etmişdir. Vasif bütün bunları haqlı olaraq özünün tale yolu, bəxtinin cığırı, həyatının mənası, əsl mahiyyəti hesab edir.\nMehmandarovların bu kitabda təqdim olunan şərəfli həyat yolu bir daha sübut edir ki, xan ailəsi mənfur ermənilərin hiyləsi və hakim dairələrin qəddarlığı ilə məhv edilib sıradan çıxarıldığı zaman xanlığın yüksək çinli məmurlarının, elitar nümayəndələrinin ailələri yeni şəraitdə də üstün mövqelərini qoruyub saxlamaq üçün yeni tipli məktəblərdə oxumuş, hərb sahəsində və inzibati idarəçilikdə fəaliyyətlərini davam etdirməyi bacarmışlar. Elə buradaca xatırladaq ki, Azərbaycan xanlıqlarının, o cümlədən Qarabağ xanlığının idarəetmə sistemində bir çox mülki və hərbi vəzifələri yerinə yetirən saray məmurları vardı. Həmin mülki vəzifələrdən biri də “mehmandar” adlanırdı. Bu söz fars mənşəlidir və mənası “qonaqpərvər”, “qonaqsevər” deməkdir.\nBu günlər Vasif Quliyev çox qayğılı görünür. Səbəbini soruşsanız, ilk olaraq “Qarbağ ensiklopediyası” üzərindəki yaradıcılıq işlərindən həvəslə danışacaq. Mən də şəxsən çox inanıram ki, Vasif müəllim tezliklə digər kitabları, elmi-publisistik məqalələri ilə yanaşı, bu nəşr üzərində də işini tamamlayacaq və Şuşanın, bütövlükdə Qarabağın tarixi keçmişinə geniş anlamda nəzər salacaq, oxucuların və araşdırıcıların bir çox məsələlərdə konkret və aydın qənaətə gəlməsinə yardımçı olacaq.\nVasiflə hər görüşümüzdə ondan nə isə öyrənmək, nələri isə qətiləşdirmək şansı qazanırıq. Konkret özümü nəzərdə tuturam. Yeni kitabı barədə uzun-uzadı yazmaq fikrində də deyildim. Onun əsərlərini, konkret desək, “Mehmandarovlar”ı oxumaq istəsəniz, heç birinizdən əsirgəməz. Əksinə, Qarabağ barədə, Şuşa haqqında daha nələrisə öyrənmək, dəqiqləşdirmək fikrinə düşənlərə kitablarını bağışlayar, hələ üstəlik ətirli çaydan nuş edə-edə şipşirin söhbətlərinə də qonaq edər. Bu, yalnız mənim qənaətim deyil.\nBax, biz elə bunu istəyirdik! 26 Oktyabr 2020, 10:58 Gözün aydın, AZƏRBAYCAN! 25 Oktyabr 2020, 00:16 Xilaskar ƏSGƏRİM 24 Oktyabr 2020, 14:13 Laçına SARI 22 Oktyabr 2020, 16:06 Ümid sənədir ancaq, AZƏRBAYCAN ƏSGƏRİ! 22 Oktyabr 2020, 12:12 Bizi yanıldan GƏNCLƏR 21 Oktyabr 2020, 16:33 İmamverdi İsmayılov: “Sağ qolum Zəngilan, sol qolum Qubadlıdır” 21 Oktyabr 2020, 11:33 Ermənistan: siyasi xaos, pərişan sifətlər, qaranlıq gələcək 20 Oktyabr 2020, 13:28 İbtidai hay sürüsünün həyasızlığı... barədə “gürcülərin Puşkini” 18 Oktyabr 2020, 15:39 Elif Şəfəq kimi simasız “yazıçı”nın dəstəyinə ehtiyac yoxdur 17 Oktyabr 2020, 17:54 Seyran Səxavət: "Elə bil ki, 30 ildir bir doğmanı, yaxınını gözləyirsən və axır gəlib çıxdı..." 17 Oktyabr 2020, 17:20 Ucal, mənim RƏHBƏRİM! 15 Oktyabr 2020, 14:51 İlham Əliyev 200 illik plana zərbə vurur 15 Oktyabr 2020, 14:22 Yıxılmaz Ali Baş Komandan!!! 15 Oktyabr 2020, 00:05 Beş canavar əhvalatı 14 Oktyabr 2020, 14:24 Boz qurdlar öz torpaqlarından çaqqalları qovur 14 Oktyabr 2020, 09:30 Afaq Məsud dünya yazıçılarına müraciət etdi 13 Oktyabr 2020, 14:40 Qarabağ problemi yoxdur, dünyada bir erməni xəstəliyi var 11 Oktyabr 2020, 03:05 Əvvəlcə nar mənə tanış gəlmişdi... - Horovluya ilk daxil olan zabitin HƏMKƏNDLİSİ 9 Oktyabr 2020, 11:04 Qələbə sevincinin ilk şəhidi... 8 Oktyabr 2020, 13:05 Biz o şəhərə gedirik! 7 Oktyabr 2020, 15:25 Ayrılığın sonu varmış... 6 Oktyabr 2020, 20:30 Hikmət Hacıyev beynəlxalq ictimaiyyətə səsləndi: “Fərqə baxın” 5 Oktyabr 2020, 00:13 İbtidai hay sürüsünün həyasızlığı... barədə tədqiqat - III YAZI 3 Oktyabr 2020, 08:52 Allah, əhd eyləmişəm, məni o yerlərə qaytar! 2 Oktyabr 2020, 11:41 “VƏTƏN, sənin oğlun, arxan bizik!..” 1 Oktyabr 2020, 15:38 Kəndi işğaldan azad olunmuş şair: “Böyük Mərcanlının adını eşidəndə, elə bildim mənə bir dünya bağışladılar” 28 Sentyabr 2020, 14:30 “...mənim adım Bobikdir” 22 Sentyabr 2020, 11:10 İTBAŞI (12-ci bölüm) 17 Sentyabr 2020, 16:30 “Dil əlacımız” çoxdur 17 Sentyabr 2020, 11:48 Ümmətin zilləti və illəti 17 Sentyabr 2020, 11:00 General Denstervill Bakı uğrunda döyüşlərdə ERMƏNİLƏR HAQDA 17 Sentyabr 2020, 10:22 Azərbaycanın gələcək Baş nazirləri niyə duelə çıxmışdılar... 12 Sentyabr 2020, 08:58 Dərd Qayası - Azad Müzəffərli Əbülfət Mədətoğlundan yazdı 7 Sentyabr 2020, 15:50 Gecikmiş məhəbbət və ya baş tutmayan toy 6 Sentyabr 2020, 09:24 Mesaj 2 Sentyabr 2020, 11:08 İTBAŞI (11-ci bölüm) 31 Avqust 2020, 11:20 Qubadlının açarı! 31 Avqust 2020, 10:54 Qubadlıda olmamışam, amma oranı altı dəfə “görmüşəm” 31 Avqust 2020, 10:48 Dostoyevski ilə Turgenevin “davası”... 30 Avqust 2020, 18:38


Elçin Süleymanov (alim) - Vikipediya\nVikipediyada bu ad-soyadlı digər şəxslər haqqında da məqalələr var; bax: Elçin Süleymanov.\nazərb. Süleymanov Elçin Bəhman oğlu\nElçin Bəhman oğlu Süleymanov\n1973(1973-Şablondakı doğum və ya ölüm tarixində texniki yanlışlıq var!-00)\nŞişqaya, Göyçə, Qərbi Azərbaycan\ndosent , elmi işlər üzrə prorektor\nDokuz Eylül Universiteti, Azərbaycan Dövlət İqtisad Universiteti\nİ.e.d.Prof. Rəhim Rəhimov, İ.e.d.Prof. Əvəz Bayramov\n"2016-cı ilin alimi" mükafatı (2017)\nElçin Süleymanov — Azərbaycan alimi, Bakı Mühəndislik Universitetinin elmi işlər üzrə prorektoru (2017–indi).\nElçin Süleymanov 1973-cü ildə Qərbi Azərbaycanın Göyçə mahalı Şişqaya kəndində anadan olub. 1996-cı ildə Türkiyə Respublikasının Dokuz Eylül Universiteti İqtisadiyyat və İdarəetmə fakültəsi Maliyyə ixtisasında bakalavr təhsilini başa vurmuşdur. 1996-2000-ci illərdə Bakı Ekonomi Kollecində ixtisas fənnləri müəllimi və müdir müavini işləmişdir. Azərbaycan Respublikası Nazirlər Kabineti Nəzdində Xalq Təsərrüfatını İdarəetmə İnstitutunun, Biznesin Təşkili və İdarə olunması ixtisası üzrə magistr dərəcəsi, Azərbaycan Dövlət İqtisad Universitetində "Azərbaycanın beynəlxalq maliyyə təşkilatları ilə əlaqələrinin inkişaf problemləri" mövzusunda dissertasiya müdafiə edərək iqtisad üzrə fəlsəfə doktoru elmi dərəcəsi almışdır. Azərbaycan Respublikası AAK qərarı ilə 2018-ci ildən maliyyə ixtisası üzrə dosent elmi adı verilmişdir. Eyni zamanda 2018-ci ildən AMEA İqtisadiyyat İnstitutunda iqtisad elmlər doktorluğu üzrə dissertantdır.\nDos.Elçin Süleymanov 2000-ci ildən Qafqaz Universitetində İqtisadiyyat və İdarəetmə fakültəsi, Maliyyə bölməsində baş müəllim olaraq işləmişdir. Müxtəlif illərdə Universitet Mədəniyyət şöbəsinin müdiri, İctimai İşlər İdarəsində müdir müavini,Tələbə Dərnəkləri koordinatoru, eyni zamanda 2005-2017 ci illərdə "Journal of Qafqaz University"nin nəşr redaktoru olaraq fəaliyyət göstərmişdir. 2017-ci ilin əvvəllərindən Bakı Mühəndislik Universiteti, İqtisadiyyat və İdarəetmə Fakültəsi, Maliyyə kafedrasının müdiri işləmişdir. 18 dekabr 2017-ci il tarixindən etibarən Azərbaycan Respublikasi Təhsil Nazirliyi rəhbərliyinin müvafiq əmri ilə Elçin Süleymanov Universitetin elmi işlər üzrə prorektoru vəzifəsinə təyin edilib.\n"Azərbaycan İqtisadiyyatı" Şərq-Qərb nəşriyyatı-2010, 2.nəşr 2016, "Dövlət Maliyyəsi"2011, 2013, 2015 və türk dilində "Bağımsızlık Sonrası Azerbaycan Ekonomisinin 15 yılı" 2007, ingilis dilində "Economy of Azerbaijan;25 years of independence 2016", "Beynəlxalq maliyyə təşkilatları və Azərbaycan"2017 kitablarının həmmüəllifidir. Azərbaycan Respublikası Təhsil Nazirliyi tərəfindən Ali məktəblər üçün nəşr hüququ (qrıfli nəşr) verilən bir dərslik, iki dərs vəsaiti və dörd fənn proqramı və 14 kitabın həmmüəllifidir. Müxtəlif beynəlxalq elmi jurnallarda və xarici ölkələrdə keçirilən beynəlxalq konfransların nəşrlərində yüzdən çox elmi məqalə və tezisləri çap edilmişdir.\nBeynəlxalq indexcopernicus şəbəkəsinin, Nyu-York Elmlər Akademiyasının, "World Economics Association"-unun, SSRN-nin və World Academy of Science, Engineering and Technology-nin uzvüdür. Altmışdan çox məqaləsi bu şəbəkələrə daxil edilmişdir. Social and Human Sciences, World Academy of Science, Engineering and Technology və World Research Journal of Financial Economics and Stochastics, Journal of Management, Economics and Industrial Organization (JOMEINO) və digər ona yaxın beynəlxalq elmi jurnalların redaksiya heyətinin üzvüdür. Harvard University, Korea University, Chicago Booth, European Corporate Governance Institute və Stanford Law School tərəfindən qurulan və dünyanın ən məşhur tədqiqat mərkəzi olan SSRN reytinqinə görə ictimai elmlər üzrə tədqiqatçılar arasında "Top 30 000 tədqiqatçı" içində ilk yerlərdə qərarlaşıb. Bu mərkəzin elmi bazasında yer alan əllidən çox elmi məqaləsi yüklənmə əmsalına görə 300 min tədqiqatçi arasında ilk yerlərdə yer almasına kömək etmişdir. Bu göstəricilərə görə müxtəlif xarici ölkələrdə keçirilən iyirmidən çox beynəlxalq konfransa xüsusi dəvətli mühazirəçi olaraq dəvət edilmiş və eyni zamanda beynəlxalq elmi jurnalların ekspert heyətinə daxil edilmişdir. Həmmuəllifi oldugu 20 məqalə iqtisadiyyat uzrə dunyanın məşhur bazalarından olan EconPaper, RePEc ve University Library of Munich, Germany MPRA Paper bazalarına daxil edilmişdir. Bu bazaların və Rusyanin socionet.ru bazasının reytinqinə görə də ilk sıralarda yer alır.\nElçin Süleymanov həmçinin yüzə yaxın elmi nəşrlərinin yer aldığı dünyanın məşhur elmi tədqiqat paylaşım portallarından olan Academia.edu, Researchgate.net, Mendeley, Web of Science Thomson Reuters. Growkudos, ORCID ve Scopus şəbəkəsində tədqiqatlarından ən çox istifadə edilən müəlliflərdən biridir . 2015-ci ildən Academia.edu portalı tərəfindən ekspert huququ verilən azsaylı müəlliflədən biridir. 2014-2015 tədris ilində bir semestr dunyanın ən reytinqli universitetindən olan Niderland Krallığının Groningen Universitetində təlim və tədqiqat məqsədi ilə elmi ezamiyyətdə olmuşdur. 2018-ci ildə bir semestr ABŞ-da University of Maryland ,College Park-da elmi ezamiyyətdə olmuş və College Park, Waşinqton və New Yorkda fəaliyyət göstərən ondan çox universitetdə və Amerika Konqresində bir çox konfrans, seminar və təlimdə iştirak etmişdir. Dos.Elçin Süleymanov iyirmidən çox müxtəlif xarici ölkələrdə bir çox təlim və seminarlarda iştirak etmişdir. TQDK maliyyə magistratura ixtisası üzrə ekspert olmuşdur. 2015-ci ildən BMT-nin Ərzaq və Kənd Təsərrüfatı Təşkilatı (Food and Agriculture Organization of the United Nations, FAO), The Korea Institute for International Economic Policy (KIEP) və World Economic Surveyin ekspertidir və bu qurumların bir neçə nəşrlərində Azərbaycan üzrə hesabatların müəllifi olmuşdur.\nMəqalələri Renewable and Sustainable Energy Reviews, Economic Modelling , Economies, Expert Journal of Economics, International Journal Of Social Sciences And Humanity Studies, Academic Journal of Economic Studies kimi impact factorlu jurnallarda nəşr olunmuşdur. Bu jurnallardan bəzilərinin impact faktoru 10-a yaxındır və bu Azərbaycandan ictimai elmlərdə impact faktorlu jurnallarda nəşr olunan ən yüksək göstəricilərdəndir.\nİngilis, türk, rus, alman dillərini bilir.\n16 oktyabr 2017-ci ildə Azərbaycan Respublikasının Prezidenti yanında Elmin İnkişafı Fondu (EİF) “Ən Layiqli Alim – Ə.L.A.” məqsədli qrant müsabiqəsi çərçivəsində ”2016-cı ilin alimi” mükafat müsabiqəsində Humanitar və ictimai elmlər sahəsinin əsas nominasiya üzrə qalibi olmuş, ona xüsusi hazırlanmış adlı medal və diplom təqdim olunmuşdur.\nElçin Süleymanov Şişqayalı Bəhmanın oğludur.\nElçin Süleymanov, "REVIEW OF AGRICULTURAL TRADE POLICIES IN POST-SOVIET COUNTRIES 2015-16 Summary Report-Chapter of Azerbaijan. 1. Food and Agriculture Organization of the United Nations Rome, 2017. Roma/İtaliya. 2017:1-54, </nowiki>]\nElçin Süleymanov, "Обзор агропродовольственной торговой политики в постсоветских странах 2015-16",Chapter Azerbaijan, Roma/ Italy , səhifə : 140, FAO, Regional Office for Europe - 2017 http://www.fao.org/3/a-i7327r.pdf]\nElçin Süleymanov, Osman Nuri Aras, Kərim Məmmədov, Pərviz Qurbanov "Müasir Azərbaycan İqtisadiyyatı` Qərb Universiteti nəşri.328 s. Dərslik.Bakı şəhəri 2016\nElçin Süleymanov . Sənan Kərimov , Anar Eminov, Flora Ələsgərova, BEYNƏLXALQ MALİYYƏ TƏŞKİLATLARI VƏ AZƏRBAYCAN. Azərbaycan Turizm və Menecment Universiteti nəşrləri. Bakı/Azerbaijan. 2016:268\nElçin Süleymanov, "Обзор агропродовольственной торговой политики в постсоветских странах 2014-15",Chapter Azerbaijan, Roma/ Italy , səhifə/səhifə aralığı: 188, FAO,Regional Office for Europe - 2016.\nProf.Dr Osman Nuri Aras, Asos.Prof.Dr.Elchin Süleymanov,Asos.Prof.Dr.Karim Mammadov "Economy of Azerbaijan 25 years of independence", Bakı/ Azərbaycan, səhifə/səhifə aralığı: 380, Şərq-Qərb - Mart 2016.\nProf.Dr Osman Nuri Aras, Dr.Elçin Süleymanov, "Azərbaycan İqtisadiyyatı", Bakı/ Azərbaycan, səhifə/səhifə aralığı: 416, Şərq-Qərb - Mart 2016.\nProf.Dr. Cihan Bulutla birlikdə, "Dövlət Maliyyəsi", Bakı/ Azərbaycan, səhifə/səhifə aralığı: 332, Qafqaz Universiteti nəşrləri No 46 - Iyul 2015.Yenilənmiş 3.nəşr \nProf.Dr. Cihan Bulutla birlikdə, "Dövlət Maliyyəsi", Bakı/ Azərbaycan, səhifə/səhifə aralığı: 332, Qafqaz Universiteti nəşrləri No 46 - Noyabr 2013.Yenilənmiş 2.nəşr \nDoç.Dr. Cihan Bulutla birlikdə, "Dövlət Maliyyəsi", Bakı/ Azərbaycan, səhifə/səhifə aralığı: 324, Qafqaz Universiteti nəşrləri No 46 - Fev 2011. url: \nDoç.Dr Osman Nuri Aras, Elçin Süleymanov, "Azərbaycan İqtisadiyyatı", Bakı/ Azərbaycan, səhifə/səhifə aralığı: 316, Şərq-Qərb - Dek 2010. url: \nHeyət, "Qarabağ-bildiklərimiz və bilmədiklərimiz", Bakı/ Azərbaycan, səhifə/səhifə aralığı: 127-151, Qafqaz Universiteti Beynəlxalq Münaqişələrin araşdırma Mərkəzi - İyn 2010.\nDoç Dr Osman Nurı Aras, Doç Dr Cıhan Bulut, Elçin Suleymanov, "Bağımsızlık Sonrası Azerbaycan Ekonomisinin15 ili", Bakı/ Azərbaycan, səhifə/səhifə aralığı: 225, pdf - Okt 2006. url: \nYarışmanın kordinatoru və kitabın redaktoru, "Azərbaycan-Türkiyə Münasibətlərinin Elmi, mədəni, siyasi və iqtisadi vəziyyəti, mövcud durum və perspektivlər", Bakı/ Azərbaycan, səhifə/səhifə aralığı: 234, Qafqaz Universiteti - Noy 2003. url: \n↑ Персональный профиль автора: Elchin Suleymanov\n↑ Top 30 000 tədqiqatçı\n↑ Данные за период 20180720-20180818 количество записей: 6397\n↑ Top 25 Authors of works excluding software from Azerbaijan by File Downloads 2018-07\nVikikitabda Elçin Süleymanov (alim) ilə əlaqəli kitablar var.\nSuleymanov, Elchin's Scholarly Papers\n"Azərbaycan iqtisadiyyatı" kitabı\n"Dövlət Maliyyəsi " kitabı\n"Bağımsızlık sonrası Azerbaycan ekonomisi " kitabı\nMənbə — "https://az.wikipedia.org/w/index.php?title=Elçin_Süleymanov_(alim)&oldid=4589229"\nBu səhifə sonuncu dəfə 28 yanvar 2019 tarixində, saat 22:13-də redaktə edilib.


Mixail Şubin "Ostankino" telemərkəzinin baş direktoru təyin olunub\n3 May 2006 14:09 (UTC+04:00)\nMixail Şubin "Ostankino" telemərkəzinin baş direktoru təyin olunub. Bu barədə Rusiyanın Mətbuat və Kütləvi Kommunikasiyalar üzrə Federal Agentliyindən bildiriblər. M.Şubin bu vəzifəyə Mətbuat və Kütləvi Kommuniyasiyalar üzrə Federal Agentliyin rəhbəri Mixail Seslavinskinin baş direktorunun əvəzlənməsi ilə bağlı müsabiqənin nəticələrinə əsasən verdiyi əmrinə uyğun təyin olunub.\nTrend agentliyinin məlumatına əsasən, 4 iddiaçının iştirakı ilə keçirilən müsabiqə iki mərhələdən ibarət idi. Birinci mərhələdə iştirakçılar yazılı imtahan verir, ikinci -də isə müəssisəninin inkişafına dair hazırladıqları proqramları müdafiə edirdi. Müsabiqə komissiyasının tərkibinə "Rusiya Televiziya və Radio Yayım Şəbəkəsi", hökumət apparatı və sair qurumların nümayəndələri daxildir.\nM.Şubin 2006-cı ilin mart ayından "Ostankino" mərkəzinin baş direktoru səlahiyyətlərini yerinə yetirirdi. 1999-cu ildən 2006-ci ilədək o, "Rusiya Televiziya və Radio Yayım Şəbəkəsi"nin və Mətbuat, Teleradioyayım və Kütləvi İnformasiya Vasitələri üzrə Nazirliyinin Paylaşdırıcı Müdiriyyətinin baş direktoru olub.\n"Ostankino" - iri və kiçik telerradio şirkətlərinin proqramlarının hazırlanması və efirə buralması üçün nəzərdə tutulmuş kompleksdir. Rusiya przeidentinin 6 mart 2006-cı il sərəncamı ilə mərkəz strateji müəssisələr siyahısına daxil edilrib. Bu barədə "RBK" xəbər verib.\nDünya xəbərləri 20 Sentyabr 19:07\nDünya xəbərləri 20 Sentyabr 16:59


Milli Azərbaycan Tarixi Muzeyində Zaqatala qalasının fotoneqativi qorunur - Xəbərlər - ZAQATALA RAYON Icra Hakimiyyəti\nMilli Azərbaycan Tarixi Muzeyində Zaqatala qalasının fotoneqativi qorunur\nAMEA-nın Milli Azərbaycan Tarixi Muzeyinin Neqativ fondunda Zaqatala qalasının fotoşəklinin neqativi saxlanılır. Şəkil 1955-ci ildə fotoqraf Solomon Kulişov tərəfindən çəkilib.\n1804-cü ildə Car-Balakən camaatlığı Rusiya tərəfindən işğal edildikdən sonra çar hökuməti Zaqatala şəhərinin günbatan hissəsində qala tikdirir. Zaqatala qalası Zaqafqaziyada olan rus qoşunlarının komandanı general Paskeviçin əmri ilə tikilib. Qalanı tikdirməkdə çar hökuməti iki məqsəd güdürdü: Qala rus işğalçılarına qarşı gələcəkdə yerli əhalinin qaldıracağı qiyam və üsyanların yatırılmasında dayaq məntəqəsi rolunu oynamalı, Dağıstanı cənubdan tutmaq üçün istifadə edilməli idi. Qalada daimi olaraq 2500, bəzən isə vəziyyət hərbi xarakter aldığı zaman 8-10 minə qədər əsgər yerləşdirilmişdi. 1864-cü ildə Dağıstan Rusiyaya birləşdirildikdən sonra Zaqatala qalası əvvəlki hərbi əhəmiyyətini itirir. Lakin belə bir qalanın Rusiyanın mərkəzindən çox uzaqlarda, ucqar bir yerdə olması imperator II Nikolayın yadından çıxmadı. 1905-ci ilin iyununda üsyan etmiş “Potyomkin” zirehli gəmisinin inqilabçı matroslarını Zaqatalaya sürgün edib həmin qalada yerləşdirdi. 1917-ci ilin bolşevik inqilabından sonra çar qoşunları Zaqatala qalasını tərk edib Rusiyaya qayıtmalı olublar.\nCümhuriyyət dövründə Zaqatala qalasında Əhməd bəy Dibirovun komandan olduğu piyada polku yerləşdirilmişdi. 1920-ci il aprelin 28-də Azərbaycan Xalq Cümhuriyyəti işğal edildi, ölkədə sovet hakimiyyəti quruldu. Sovet hakimiyyətinin ilk günlərindən Zaqatala qalası qəza inqilab komitəsinin qərargahına çevrildi. Bolşeviklər Azərbaycan ordusunun yüksək rütbəli hərbçilərini həbs etməyə başladılar. Xalqın sovet rejimindən narazılığı getdikcə artırdı. Cümhuriyyətin tanınmış xadimlərindən biri, peşəkar hərbçi Əhməd bəy Dibirov və bölgənin nüfuzlu şəxsiyyətlərindən olan Molla Hafiz Əfəndi sovet rejiminə qarşı çıxanlara başçılıq edirdilər. Lakin üsyan amansızlıqla yatırıldı.\n1932-ci ildə banditizmə qarşı mübarizə aparan Dövlət Siyasi İdarəsi burada yerləşirdi. Sonralar qala ərazisində azyaşlıların islah olunması üçün təcridxana, tütün kombinatı, rayon mərkəzi xəstəxanası, 1967-ci ildən diyarşünaslıq muzeyi, mebel fabriki, 1 nömrəli internat məktəbi, “Gənc Texniklər Stansiyası” fəaliyyət göstərib. Azərbaycan SSR Nazirlər Sovetinin 1984-cü il 24 yanvar tarixli qərarına əsasən Zaqatala qalası tarix-mədəniyyət qoruğu elan olunub.


ABŞ-ın S-400 təhdidi: “Ağ Evin diqtə siyasəti artıq müttəfiqlərini də bezdirib” – Ekspert – Yenicag.Az\nAna Səhifə Xəbərlər ABŞ-ın S-400 təhdidi: “Ağ Evin diqtə siyasəti artıq müttəfiqlərini də bezdirib” – Ekspert\nABŞ-ın S-400 təhdidi: “Ağ Evin diqtə siyasəti artıq müttəfiqlərini də bezdirib” - Ekspert\nYeni Çağ Media Qrupu – Avqust 25, 2018 - 11:30\n“Konkret olaraq, Azərbaycan hansı ölkədən hansı silahları alacağını özü müəyyənləşdirir”.\nBu fikirləri Yenicag.az-a açıqlamasında ABŞ Dövlət Departamentinin sözcüsü Hizer Noyertin Rusiyadan S-400 raket komplekslərini alacaq ölkələri sanksiya ilə hədələməsini şərh edən polkovnik Şair Ramaldanov deyib.\nPolkovnikin sözlərinə görə, ABŞ-ın hətta öz müttəfiqlərini də müxtəlif sanksiyalarla təhdid etməsi yolverilməzdir:\n“Bu məsələnin daha çox siyasi tərəflərinin olduğu nəzərə alınmalıdır və onu politoloqların dəyərləndirməsi daha doğru olardı. Bu səbəbdən, mən məsələ barəsində ümumi şəkildə danışmağı lazım bilirəm.\nÜmumiyyətlə, Donald Trampın hakimiyyəti dönəmində ABŞ-ın dünya ölkələrinə qarşı, hətta öz müttəfiqlərinə münasibətdə aqressiyasının artdığı açıq görünür. O baxımdan, deyə bilərik ki, Ağ Evin diqtə siyasəti artıq müttəfiqlərini də bezdirib.\nAlmaniyanın kansleri Angela Merkelin bu barədə fikirləri də göstərir ki, müttəfiqləri Trampın diqtəsini qəbul etmirlər və öz maraqlarını qorumağa çalışırlar.\nTramp tələb edir ki, heç bir ölkə Rusiyadan silah-sursat, xüsusilə də S-400 raket komplekslərini almasın. Bu təhdidin ilkin hədəfi Türkiyədir. Ancaq qardaş ölkə rəhbərliyi bu məsələdə qətiyyətlə davranaraq, qərarını dəyişməyəcəyini bildirib.\nÜmumiyyətlə, hansısa ölkənin istehsal etdiyi silahları almaq istənilən ölkənin müstəsna hüququdur və nə ABŞ, nə də başqaları buna qarışmamalıdır. O məntiqlə Rusiya da ABŞ-dan silah alan ölkələri təhdid etməlidir? Belə olmaz.\nKonkret olaraq Azərbaycana gəldikdə isə, ölkəmiz hansı ölkədən hansı silahları alacağını özü müəyyənləşdirir. Buna başqa bir dövlətin müdaxilə etmək hüququ yoxdur”.\n“S-400”, ABŞ, Ağ ev, təhdid,


Bıçaqla hədələdi, sonra 14 yaşlı oğlanı zorlayaraq telefona çəkdi — İyrənc cinayətin təfərrüatları '; // item += '\nBıçaqla hədələdi, sonra 14 yaşlı oğlanı zorlayaraq telefona çəkdi — İyrənc cinayətin təfərrüatları\n"Ölkə.Az" xəbər verir ki, Vüsal Məmmədov 27 mart 2016-cü il tarixdə, saat 18 radələrində Binəqədi rayonu, Biləcəri qəsəbəsi, R.İsmayılov küçəsində yerləşən Nəqliyyatçılar parkında Vazeh Qurbanovla futbol oynayıb. O, həmin zaman Vazehin telefonunu təmir etdirmək adı ilə aldadaraq alıb və həmin əməli ilə Vazehə 55 manat ziyan vurub.\nVüsal həmin gün saat 19 radələrində əvvəlcədən telefonu təmir etdirmək adı ilə aldadaraq aldığı 5 manatı və “Nokia” markalı “Asha200” telefonu Vazeh Qurbanova qaytaracağını vəd verib.\n“Yalan danışdığını, cibində 5 manat olduğunu bildirdim”\nTəqsirləndirilən Vüsal Məmmədov elan edilmiş ittiham üzrə özünü qismən təqsirli bilib. O, bildirib ki, üç yaşında anası rəhmətə gedib, atası isə Ukraynada dünyasını dəyişib: “Bu səbəbdən bibim Sevdanın himayəsində yaşamışam. Bibimin Biləcəri qəsəbəsində bir otaqlı mənzili vardı. Həmin mənzilin giriş qapısının açarının bir nüsxəsi məndə olub. Həmin mənzildən ehtiyac olanda istifadə etmişəm”.\nTəqsirləndirilən şəxsin sözlərinə görə, martın 27-də, günorta saatlarında Biləcəri qəsəbəsində yerləşən “Nəqliyyatçılar” parkına gələrək orada futbol oynayıb: “30 dəqiqə oynadıqdan sonra Kamran adlı oğlandan siqaret almaq üçün pul istədim. Kamran Vazehdə 5 manat pul olduğunu dedi. Vazehi yanıma çağıraraq ondan pulunun olub-olmamasını soruşdum. Vazeh 40 qəpik gediş pulu olduğunu bildirdi. Onun yalan danışdığını bildirdim. Vazeh sonradan 5 manatının olduğunu etiraf etdi. Bildirdi ki, qohumlarının telefonunu təmir etdirməsi üçün pulu ona başqası verib. Vazehə “telefonu və pulu mənə ver, tanış ustam var, ona verib telefonu təmir etdirərəm”, deyə bildirdim. Vazeh məndən kiçik olduğu üçün inandı. O, telefonu və pulu mənə verdi”.\n“Onu bıçaqla hədələməmişəm”\nVüsal Məmmədov qeyd edib ki, pulu və telefonu Vazehdən aldıqdan sonra evə paltarını dəyişməyə gedib: “Vazeh arxamca evə gəldi. Evin içində telefonu və pulu Vazeh məndən istədi. Dedi ki, telefon və pul dayısının yoldaşına məxsusdur. Sonra Vazeh özü əxlaqsız hərəkət etməyi təklif etdi. Həmin zaman onu bıçaqla hədələməmişəm. Əksinə Vazehdən ehtiyat edərək masanın üzərində olan bıçağı mətbəxə apardım və orada qoydum”.\n“Dedi ki, çəkilişə özü də baxacaq”\nTəqsirləndirilən şəxsin sözlərinə görə, Vazeh tərəfindən əxlaqsız hərəkətlər təklifi alandan sonra yataq otağına keçiblər: “Mən paltarımı soyunandan sonra Vazehə də paltarını soyunmağı təklif etdim. Vazeh paltarını soyunandan sonra arxası üstə yerə uzandı...”\nTəqsirləndirilən şəxs istintaqa zərərçəkmişə qarşı sekasul hərəkətlərini çılpaqlığı ilə danışıb\nVüsal Məmmədov deyib ki, Vazeh Qurbanovla olan seksual hərəkətləri mobil telefon vasitəsilə videoya çəkib: “Ehtirasımı söndürəndən sonra ona bildirdim ki, çəkilişi başqa telefona köçürəndən sonra onun mobil telefonunu qaytaracam. Biz birlikdə evdən çıxdıq. Həyətdə olan qonşum Əliyə yaxınlaşaraq blutuz vasitəsi ilə Vazehin telefonunda olan video çəkilişi onun telefonuna göndərdim. Vazehin 5 manat pulunu və telefonunu videonu sildikdən sonra özünə qaytardım. Vazeh getdikdən sonra Əli ilə birlikdə video çəkilişə baxdıq. Əliyə bu barədə heç kimə deməməsini tapşırdım. Video çəkilişi Vazehin öz xahişi ilə başqa telefona köçürmüşəm. Vazeh dedi ki, sonra həmin çəkilişə özü də baxacaq”.\n“Pornoqrafiq görüntüləri yaymamışam”\nVüsal Məmmədov bildirib ki, Vazehi əvvəllər tanımayıb: “Vazehin məndən təxminən 2-3 yaş kiçik olması və əxlaqsız hərəkətlərlə məşğul olması barədə məlumatım var idi. Özümü ona görə təqsirli bilmirəm ki, Vazehlə aramda olan hərəkətlər onun öz təşəbbüsü ilə olub. Bundan savayı soyğunçuluq əməli törətməmişəm və pornoqrafiq görüntüləri yaymamışam. Pornoqrafiq görüntünü qonşum Əlinin telefonuna müvəqqəti köçürmüşdüm ki, sonradan öz telefonuma köçürüm, Əli də telefonundan həmin görüntünü silsin”.\n“Vüsalı ilk dəfə futbol meydançasında gördüm”\nZərərçəkmiş qismində ifadə verən Vazeh Qurbanov bildirib ki, onun 14 yaşı var: “Martın 27-də, saat 15 radələrində dayımgilə getdim. Dayımın həyat yoldaşı “Nokia” markalı telefonunu, üstündə əlavə olaraq 5 manat pul verdi ki, onu düzəltdirim. Həyətdə futbol oynadığım zaman yanıma Vüsal Məmmədov gəldi, birlikdə futbol oynadıq. Vüsalı ilk dəfə futbol meydançasında gördüm. Oyun qurtardıqdan sonra Vüsal məndən siqaret almaq üçün pul istədi. Ona bildirdim ki, dayımın yoldaşı 5 manat pul verib və həmin pula mobil telefonu düzəltdirəcəm. Vüsal pulu və telefonu məndən alaraq tanış ustaya göstərəcəyini dedi. Vüsal hətta bildirdi ki, telefonu 4 manata təmir etdirəcək, 1 manatına isə özü üçün siqaret alacaq”.\n“Dedi ki, onunla birlikdə mənzilə girsəm...”\nZərərçəkmişin sözlərinə görə, Vüsal sonra mobil telefonu ilə kiməsə zəng edərək danışıb: “Vüsalın hərəkətlərindən şübhələnərək telefonu və pulu geri tələb etdim. O, telefon və pulu qaytarmayacağını bildirdi, oradan qaçmağa başladı. Mən isə Vüsalın arxasınca qaçdım. Vüsalın binanın blokuna girdiyini və pilləkənlərlə yuxarıya qalxdığını gördüm. Blokla binanın axırıncı mərtəbəsinə qalxdım. Orada Vüsal ortadakı mənzilin qapısının qarşısında dayandı. Vüsala çataraq pulumu və telefonumu tələb etdim. O, dedi ki, əgər onunla mənzilə girsən telefon və pulu qaytaracaq”.\n“Bıçaqla vuracağından qorxaraq onunla razılaşdım”\nVazeh Qurbanov Vüsalın sözlərinə inanaraq onunla razılaşıb və birlikdə mənzilə daxil olublar: “Bundan sonra Vüsal yataq otağına keçdi. Mən də qapının arxasında dayandım. Vüsal bıçağı götürərək, məndən yataq otağındakı çarpayıya uzanmağı tələb etdi. Qaçmaq istəsəm də, qapıları bağladığından oradan çıxa bilmədim. Vüsalın məni bıçaqla vuracağından qorxaraq onunla razılaşdım”.\n“Mənə hədə-qorxu gəldi”\nVazeh Qurbanovun sözlərinə görə, Vüsal ona qarşı seksual hərəkətlərini telefonla çəkib: "Sonra Vüsal paltarlarını geyinə-geyinə dedi ki, əgər bu barədə kiməsə desəm, çəkdiyi videonu hamıya, o cümlədən də atama göstərəcək. Vüsala heç bir söz demədim və paltarlarımı geyindikdən sonra birlikdə həyətə düşdük. Həyətdə tanımadığım bir uşağa Vüsal yaxınlaşaraq “telefonunun blutuzunu aç sənə nəsə göndərəcəm” dedi və video çəkilişi həmin uşağın telefonuna göndərdikdən sonra mənə məxsus telefonu qaytardı. Ancaq 5 manat pulu ondan istəməyə artıq qorxduğum üçün oradan qaçaraq evimizə gəldim. Baş verənlər barədə atama danışdım. Vüsal ilə cinsi əlaqədə könüllü olmamışam. Onun verdiyi ifadə yalandır. Vüsal məni bıçaqla hədələdiyi üçün onunla qeyri-təbii yolla cinsi əlaqədə olmuşam”.


Anara Prezidentin Fəxri diplomu təqdim edilib\nPrezident İlham Əliyev martın 13-də yazıçının Azərbaycan mədəniyyətinin inkişafı və təbliğində uzunmüddətli səmərəli fəaliyyətinə görə “Azərbaycan Respublikası Prezidentinin fəxri diplomu” ilə təltif edilməsi haqqında sərəncam imzalayıb.\nDövlət başçısı 80 illik yubileyi münasibətilə Anara təbrik məktubu da ünvanlayıb.\nUcnoqta.az Mədəniyyət və Turizm Nazirliyinə istinadən xəbər verir ki, martın 14-də mədəniyyət və turizm naziri Əbülfəs Qarayev Yazıçılar Birliyində “Azərbaycan Respublikası Prezidentinin fəxri diplomu”nu yubilyara təqdim edib.\nAnarın şəxsiyyəti və yaradıcılığı haqqında söz açan Əbülfəs Qarayev onu yubileyi münasibətilə təbrik edib, cansağlığı, uzun ömür və yeni yaradıcılıq uğurları arzu edib. Xalq yazıçısının yaradıcılığından bəhs edən nazir onu həm nasir və dramaturq, həm də ictimai xadim kimi fenomen şəxsiyyət adlandırıb. Qeyd edib ki, Anar Azərbaycan ədəbiyyatının canlı tarixidir. Onun ədəbi və ictimai fəaliyyəti həmişə Azərbaycan dövlətçiliyinin, milliliyinin təbliğinə yönəlib. Buna görə də Xalq yazıçısının yubileyi nəinki Azərbaycanda, həmçinin ölkəmizin hüdudlarından kənarda geniş şəkildə qeyd ediləcək.\nGörüşdə bir sıra təkliflər irəli sürülüb. Əbülfəs Qarayev yaxın zamanda Göyçayda ədəbiyyat günlərinin keçirilməsini təklif edib.\nQeyd edək ki, martın 14-də Azərbaycan Yazıçılar Birliyinin sədri, Xalq yazıçısı, görkəmli ədib, ictimai xadim Anarın 80 yaşı tamam olur.


Ermənistana "müharibə" əmri verilib - Azərbaycan terrorçularla savaşacaq\n10:26 21.09.2020 25\nErmənilərin bu planlarından xəbərdar olan Ali Baş Komandan İlham Əliyev Cənubi Qafqazda geosiyasi balansa böyük təhlükə olan Ermənistan hakimiyyətinə bəlkə də son xəbərdarlığını etdi. Destruktiv, dağıdıcı, iftiraçı təfəkkürə malik forpost, barbar xislətli idarəçiliyin danışıqlardan qaçdığını açıq etiraf edən Prezident "Azərbaycan xalqı doğrunu bilməlidir" dedi. İlham Əliyev Nikol Paşinyanın etdiyi açıqlamalarla müzakirələri pozduğunu qeyd etdi. O, Azərbaycanın qarşısına 7 şərt qoyan Nikol Paşinyana "Sən kimsən ki, bizimlə şərt dilində danışırsan?! Əgər biz onunla şərt dili ilə danışmaq istəsək, onun siyas ömrü çox çəkməyəcək" sözləri ilə barmaq silkələyib. Prezdent İlham Əliyev Tovuz döyüşlərinə diqqəti yönəldərək "Əgər istəsəydik, Ermənistan ərazisinə keçə bilərdik, bizim buna tam hərbi imkanlarımız var idi. Amma biz bunu etmədik. Çünki bizim hərbi siyasətimizdə bu yoxdur. Əgər bizə qarşı ciddi təxribat törədilərsə, onda bizim üçün heç bir məhdudiyyət olmayacaq, bunu hər kəs bilsin" deməklə Ermənistanı növbəti təxribatda hansı aqibətlə qarşılaşacağına işarə etmiş oldu.\nXəbərin mənbəyi: https://news.milli.az/politics/882863.html


Andrea Huber: Azərbaycan hökuməti siyasi azadlıqları boğur\n"Biz hesab edirik ki, 2010-cu ildə Azərbaycanda bu sahədə vəziyyət daha da pisləşir," deyə Amnesty International təşkilatının Avropa və Orta Asiya proqramının direktoru bildirib.\nAzərbaycanda toplaşma azadlıqlarına qoyulan sərt məhdudiyyətlər beynəlxalq insan haqları qruplarının Azərbaycan hökumətini vətəndaşların konstitutsiya hüquqlarına hörmət etmək barədə çağırışlarına yol açıb. Müsahibimiz Amnesty International təşkilatının Avropa və Orta Asiya proqramının direktoru Andrea Huberdir.\nSual: Amnesty International bu günlərdə Azərbaycanda toplaşma azadlığının pozulmasına dair bəyanat verdi və Azərbaycan hökumətini siyasi azadlıqlara hörmət etməyə çağırdı. Bu bəyanata əlavə aydınlıq gətirə bilərsinizmi?\nCavab: Biz Azərbaycanda ifadə azadlığı, söz azadlığı və insan haqlarını diqqət mərkəzində saxlayırıq; belə ki, Azərbaycanda siyasi azadlıqlara qarşı basqılar başlıca narahatlıq mənbəyidir. Vəziyyət ümumilikdə regionda ürəkaçan deyil. Lakin biz hesab edirik ki, 2010-cu ildə Azərbaycanda bu sahədə vəziyyət daha da pisləşir. Biz düşünürük ki, Azərbaycanda ifadə azadlığı və toplaşma azadlığı yönümündə iş aparmaq mühümdür, çünki bu, ümumi anlamda insan hüquqlarına sirayət edir. Azərbaycanda müxtəlif yollarla biz basqıların həyata keçirildiyini müşahidə edirik. Belə görünür ki, ölkədə küçə nümayişlərinə total qadağa qoyulub. Heç bir qrupa hətta dinc aksiya belə keçirməyə icazə verilmir. Müxalifət fəalları həbs olunub. Jurnalistlərə qarşı təqiblər və təhdidlər araşdırılmayıb. Bir neçə halda jurnalistlərə və insan haqları müdafiəçilərinə qarşı xuliqanizm, difamasiya və başqa saxta ittihamlar irəli sürlüb. Bunlar bizi narahat edir.\nSual: Qarşıdan parlament seçkiləri yaxınlaşır. Bununla bağlı sizdə nə kimi narahatlıqar var. Ümumiyyətlə, Azərbaycanda insan haqları ilə bağlı başqa hansı narahatlıqlarınız mövcuddur?\nCavab: Seçkilər qabağı periodda səsvermə azadlığı və toplaşma azadlığı daha mühümdür. Biz narahatıq ki, son basqılar qarşıdan gələn seçkilərlə əlaqədardır. Vəziyyət daha da pisləşə bilər. Biz yalnız Azərbaycan hökumətini bu hüquqlara hörmət etməyə səsləyə bilərik və xatırlada bilərik ki,Ş Azərbaycana mülki və siyasi hüquqlar üzrə beynəlxalq konvenziyaya imzalıdır. O, həmçinin toplaşma və ifadə azadlıqlarının qorunmasını şərt qoyan Avropa Şurasının üzvüdür. Çağırışın məramı budur ki, həmin hüquqlara hörmət edilsin.\nBundan əlavə biz Azərbaycanda işgəncə və pis rəftara dair hüquq pozuntularını sənədləşdirmişik. Biz narahatıq ki, Azərbaycanda etiraflar səhih istintaq əvəzinə işgəncə vasitəsilə əldə olunur. Belə görünür ki, işgəncə və cəzasızlıq bir-biri ilə əlaqəlidir. Cinayət törədənlər cəzalandırılmır. Qurbanlara kompensasiya ödənilmir. Hüuq pozuntularına dair effektiv təhqiqat aparılmır.\nSual: Sizin təşkilatınız dünya boyu insan hüquqlarının pozulması hallarını araşdırır. Başqa dövlətlərə müqayisədə Azərbaycanın mövqeyini necə dəyərləndirərdiniz?\nCavab: Biz müqayisə aparmaqda çox ehtiyatlıyıq. Dünyanın istənilən yerində hətta bir hüquq pozuntusu belə bizim üçün mühümdür. Biz başqa təşkilatar kimi siyahılar və qrafiklər hazırlamırıq. Ümumən Avrasiya regionuna gəldikdə bizdə belə bir təsəvvür var ki, burada toplaşma azadlığı və ifadə azadlığı ilə bağlı ciddi problemlər mövcuddur. Lakin basqıların gücləndiyi Azərbaycanda bu, xüsusi narahatlıq mənbəyidir.


xoşbəxtlik | Sevincli Dünya\nDünyanın bəxtəvəriyəm bu gün…çox xoşbəxtəm həm də…uzun illərdən sonra sənlə görüş günümüzdür…Birdən gözüm divardakı saatın əqrəblərinə sataşdı. Lap az qalıb ki..mənsə hələ heç yatağımdan qalxmamışam. Yadıma salmağa çalışıram, nələr edəcəydim, ilk nədən başlamalıydım…ehh, əllərim əsir, bu nədi heç bu qədər həyacanlı olmamışdım…Yadıma düşdü… səndən mənə ən dəyərli hədiyyəni götürməliyəm bu gün…Orta məktəbin son sinfindəydik utana-utana mənə bükülü bir kağız uzatmışdın… Bu yazının davamını oxu →\nEtiketlər: sevgi, sədaqət, xoşbəxtlik\nHəyat yoldaşınızı anlasanız hər zaman xoşbəxt olursunuz\nHəyat yoldaşınızın sizə qarşı münasibəti necədir? Sizinlə soyuq və aralı davranırmı?\nUzun müddətdir ki, ünsiyyət quracaq, əlaqə yaradacaq istəyi belə görünmür, hə? Əgər belədirsə, bu, ciddi bir problemdir və aradan qaldırılması üçün də ciddi səylər lazımdır.\nAydın həqiqətdir və həyat göstərir ki, kişi və qadın arasında problemlərin əksəriyyəti ona görə yaranır ki, onlar müxtəlif adamlardır, hətta, obrazlı olaraq deyirlər ki, kişi Marsdan, qadıln Veneradandır, yəni onlar müxtəlif planetlərdəndir. Bu isə ona gətirib çıxarır ki, bəzən ailə qurana qədər hər dəqiqə qovuşmağa can atan, bütün əlaqə bağları ilə özlərini bir-birlərinə bağlamaq istəyən iki gənc evliliklərindən çox da keçməmiş hərə öz planetinə qayıtmaq istəyir: laqeydlik, süstlük, duyğusuzluq getdikcə adi hala çevrilir və məntiqi olaraq böyük ayrılığa aparır.\nBelə məqamlarda çox həssas və anlayışlı olmaq lazımdır. Bir sevginin memarları zaman keçdikdən sonra öz əlləri ilə qurduqları sevgi sarayının gündə uçan hər kərpici üçün narahat olmalı, sevgilərinə içdikləri sədaqət andına sahib çıxmalıdırlar.\nSədaqətsizlik bir ailənin başına gələcək ən pis şeydir. Bu yazının davamını oxu →


Ağ ciyərlərin xroniki obstruktiv xəstəliyi – yeni müalicə üsullarının axtarışı Ə. Y. Abdullayev\nAğ ciyərlərin xroniki obstruktiv xəstəliyi – yeni müalicə üsullarının axtarışı\nMərkəzi neftçilər xəstəxanası, Bakı\n- Ağ Ciyərlərin Xroniki Obstruktiv Xəstəliyi (ACXOX) aşağı nəfəs yollarının obstruksiyası ilə xarak-terizə olunur.Nəfəs yollarının ob-struksiyası adətən proqressivləşir, tam geri dönmür və aylarla əhə-miyyətli dəyişikliklərə uğramır. Əksər hallarda xəstəlik siqaret çəkmənin təsiri nəticəsində əmələ gəlir.\nPeşə tozları (orqanik və qeyri-orqanik)\nPis ventilyasiya olunan yerlərdə isitmə və yemək bişirmək məqsədilə bioorganik yanacağın istifadəsi nəticəsində havanın çirklənməsi\nAtmosfer havanın çirklənməsi\nSosial –iqtisadi status\nXBT-10 üzrə Təsnifatı\nJ 44.0 Ağciyərin xroniki obstruktiv xəstəliyinin aşağı tənəffüs yollarının kəskin respirator infeksiyası ilə birgə müşahidə olunması\nJ 44.1 Ağciyərin xroniki obstruktiv xəstəliyinə dəqiqləşdirilməmiş kəskinləşmə ilə rast gəlinmə\nJ 44.8 Ağciyərin digər dəqiqləşdirilmiş xroniki obstruktiv xəstəliyi\nJ 44.9 Ağciyərin dəqiqləşdirilməmiş xroniki obstruktiv xəstəliyi\nAğırlıq dərəcəsinə görə ACXOX-un təsnifatı\nAğırlıq dərəcəsi Xüsusiyyətləri\nI (yüngül) FEV1\_FVC  70% FEV1 80% (normal\nII (orta ağır) FEV1\_FVC  70% 50% л.к. FEV1 80%\nIII (ağır) FEV1\_FVC  70% 30% л.к. FEV1 50%\nIV (çox ağır) FEV1\_FVC  70% FEV1  30% və ya FEV1 \n50% xroniki tənəffüs çatışmazlığı ilə\nACXOX müasir dünyada xəstələnmə və ölümün əsas səbəblərindən biridir.\nACXOX-dan ölüm bütün ölüm səbəblərinin arasında 4-cü yer tutur, bu isə ümumi letalliğın strukturunda 4% təşkil edir. (GOLD, 2006).\nACXOX-dan letallığın artma tendensiyasinin qalmağı – 1966-1995-cı illərdə ÜİX və insultdan letalliq 45% və 58% azalib, eyni zamanda ACXOX-dan letallığ 71% çoxalib (NLHEP, 1998).\nÜmumdünya Səhiyə Təşkilatının məlumatına görə 210 million insan orta və ağır ACXOX-dan əziyyət çəkir.\n2005-ci ildə ACXOX-dan 3 milliondan artiq insan ölmüşdü, bu isə bütün ölümlərin 5% təşkil etmişdir.\nLatinoamerikan tədqiqatında (PLATINO) 5 böyük Latın Amerika şəhərlərində 40 yaşından yuxarı şəxslərdə posdilyatasyon testə əsaslanaraq ACXOX müəyyən olunmusdur:\n---Hər dövlətdə ACXOX-un yayılması yaş artdıqça artırdı və 60 yaşdan yuxarı yaş qrupunda maksimal olmuşdur.\n---ACXOX-un rastgəlmə tezliyi aşağı olan18,4% Mexikoda yuxarı olan 32,1% Montevideoda olmuşdur.\n---Bütün Dövlətlərdə ACXOX-un yayıması kişilər arasında qadınlardan çox olmuşdur.\nAsia-Sakit okean regionunun 12 Dövlətlərində aparilan tədqiqat göstırmişdir:\n30 yaş və yuxarı yaş qrupunda orta ağırlıqda və ağır ACXOX-un orta rast gəlmə tezliyi regionda 6,3% təşkil etmişdir.\nACXOX-in minimal rastgəlmə tezliyi 3,5% Honkong və Singapurda, maksimal isə 6,7% – Vyetnamda olmuşdur.\n1990-cu ildə ölüm sayına görə 6-cı yerdə olan ACXOX 2000-ci ildə gözlənildiyinə görə 3-cü yerdə olacag.\nAvropa Birliyində ağ ciyərl xəstəliklərin müalicəsinə səhiyəyə ayrılınan büdcənin 6% xərclənir, bu xərclərun 56% isə ACXOX-un müalicəsinə yönəldilir (38,6 milyard avro).\n2002-ci ildə ABD ACXOX-un birbaşa müalicəsinə 18,1 milyard dollar, birbaşa olmayan 14,1 milyard dollara çatmışdır.\nGOLD 2006 hansı müalicəni təklif edir?\nα1-antitripsin bərpaedici terapiya\nAğ ciyərlərin həcmini azaldan əməliyət\nAğ ciyərlərin transplantasiyası\nNAFTALAN - ACXOX-un müalicəsində istifadəsinin ilk nəticələri\n«orada dağ yağı ilə dolu böyük quyu var, bu yağ ilə çoxlu dəvə yükləmək olar. Bu yağı yemək üçün yox, insanlarda və heyvanlarda dəri xəstəliklərdə, həmçini başqa xəstəliklərdə krem kimi istifadəolunur».\n«Böyük Tatariya haqqında» traktat, XIII əsr\nNaftalan – qatı, xarakter iylə olan gəhvəyi rəngli neftdir.\nOnun tərkibində yüngül, benzin fraksiyalari praktiki yoxdur, halbuki obirsi neftlərdə yüngül fraksiyalarin həcmi 50% çatır.\nNaftalananın yüksək sıxlığı onun kimyavi tərkibi ilə bağlıdır, əsasən tərkibində olan çoxlu naften karbohidrat-lar ilə (45% qədər), hansı ki müalicəvi efektə malikdir və analogu yoxdur.\nNaftalanın təsir edən əsası polisiklik naften karbohidratlardır.\nNaften karbohidratların özünə məxsus 4 nüvəli sistemin tərkibində həyati vacib qadın və kişi hormonlar (estroqen və androqenlər), vitamin D, kortikosteroidlər və s.\nNaftalanın bu kimyavi xüsusiyyətlərini ACXOX-un müalicəsində bizim tərəfindən istifadə olunmasına çalişmışıq.\nTədqiqatın məqsədi: Naftalan aplikasiyalarının ACXOX-un gedişinə təsiri.\nI-III dər. ACXOX-i ilə 34 xəstənin kürəyinə 20 dəqiqə ərzində 15 paranaft (parafin+naftalan nefti) aplikasiyası + solyuks verilmişdir.\nBütün xəstələrə ACXOX-un standart terapiyası aparılmışdır.\nQanın göstəriciləri (EÇZ, CRZ),\nArterial qanda рО2 и рСО2,\nBorq şkalasında dəyişikliklər ilə aparılmışdır.\nACXOX-i ilə xəstələr qruplara bölünmüşdilşr:\nACXOX 1 dər. - 7 больных - I qrup\nACXOX 2 dər. - 16 больных - II qrup\nACXOX 3 dər. - 11 больных III qrup\nNaftalanın iltihab əlehinə təsiri ən effektli müəyyənəşdirildi\nNaftalan ilə müalicədən sonra CRZ qanda göstəriciləri 40,7%-dan III qrupda, 88,5% qədər II qrupda azalmişdır.\nNaftalan ilə müalicədən sonra рCO2 8,6%-dan I qruda 16,1% qədər III qrupda yenmişdir.\nNaftalan ilə müalicədən sonra рO2 4,7%-dan III qrupda 8,8% qədər II qrupda yüksəlmişdir.\nTəngənəfəsliyin II qrupda16,1% və III qrupda 14,1% azalması müəyyən olunmuşdur.\nNaftalan ilə müalicədən sonra OFV1 elə bir dəyişikliyini biz müəyyən edə biməmişik.\nİl boyu kəskinləşmələrin sayina naftalan ilə müalicənin təsirini müəyyən etmək üçün xəstələrin müşahidəsi davam edilir.\nACXOX xəstələrin kəskinləşmə dövründə naftalanotepapiya çox perspektivli müalicə üsulu kimi qəbul olunur və tədqiqatların davamina ehtiyac duyulur больных ХОБЛ в стадии обострения признается перспективным для продолжения изучения.


“ABŞ-ın vitse-prezidenti tərəddüdlərə son qoydu” – ŞƏRH\n20 Fevral 2017 16:47\nFevralın 17-dən 19-dək Münhendə sayca 53-cü təhlükəsizlik konfransı keçirilib.\nTeleqraf.com xəbər verir ki, budəfəki konfransda 25-dən artıq dövlət başçısı, 80-dən artıq ölkənin xarici işlər və müdafiə nazirləri iştirak edib. Konfransa ABŞ-ın vitse-prezidenti başda olmaqla yeni administrasiyasının geniş nümayəndə heyəti də qatılıb.\nÜmumilikdə, dünyanın müxtəlif regionlarını təmsil edən 500-dən artıq şəxs Münxendə bir araya gələrək cari beynəlxalq təhlükəsizlik problemlərini və siyasətini müzakirə ediblər.\nBəs, Münhen Təhlükəsizlik Konfransının dünya siyasətində yeri və rolu nədən ibarətdir? Konfransın dünyada sülh və təhlükəsizliyə hansı töhfəsi var?\nBu istiqamətdə suallarımızı cavablandıran politoloq Elxan Mehdiyev qeyd edib ki, sadəcə olaraq, bu konfransın səviyyəsi yüksəkdir: “Son dövrlərdə onun səviyyəsi daha da artan istiqamətdə gedir. Bu da onun işində daha çox müdafiə və xarici işlər nazirlərinin iştirak etməsi ilə bağlıdır. Bəzən bir sıra ölkələrin dövlət başçıları da konfransa qatılırlar. Əsasən, Avropada təhlükəsizliklə bağlı məsələlər Münhendə konfrans səviyyəsində müzakirə olunur. Dövlət başçıları, məsələn Vladimir Putin 2007-ci ildə konfransda çıxış etdi və Rusiyanın təhlükəsizlik qayğılarını və baxışlarını ifadə etdi. Amerikanın müdafiə naziri vaxtaşırı olaraq çıxış edir. Yaxud, bu il ABŞ-ın vitse-prezidenti çıxış edib. Bu, iştirakçı ölkələrin siyasətlərini, əsasən də, təhlükəsizlik siyasətlərini ifadə edən bir forumdur. Münhen Təhlükəsizlik Konfransı artıq yüksək səviyyəli bir konfransa çevrilib. Çünki ondan sonra Bratislava, Belqrad təhlükəsizlik konfransları, son iki ildə isə İstanbul təhlükəsizlik konfransı keçirilir. İştirakçıların və rəsmilərin səviyyəsindən asılı olaraq, onun da önəmi dəyişir”.\nE.Mehdiyev bildirib ki, indiki dövrdə, Donald Tramp hakimiyyətə gələndən sonra Avropa və dünyada Amerikanın NATO-ya münasibətinin dəyişkən olacağını, yaxud ona fikir verməyəcəyini daha çox müzakirə edirdilər: "Artıq NATO dairələrində də bu məsələ müzakirə olunurdu. Amma artıq Amerikanın vitse-prezidenti Münhenə gələrək çıxış etdi. O bildirdi ki, biz birmənalı olaraq NATO-nu dəstəkləyirik və onun arxasındayıq. Bununla da Mayk Pens ABŞ-ın yeni administrasiyasının NATO-ya dair siyasətini ifadə etdi. Yaxud, Rusiyanın xarici işlər naziri Sergey Lavrov çıxış etdi. O, Rusiyanın indiki dövrdə NATO-nun apardığı siyasətlə bağlı öz qayğılarını ifadə etdi. Yəni, təkcə rəsmilərin deyil, təbiət etibarilə həm rəsmilərin, həm qeyri-rəsmilərin, alimlərin, ekspertlərin, qeyri-hökumət təşkilatlarının toplandığı bir müzakirə meydanıdır. Münhen Təhlükəsizlik Konfransının rəsmi konfransdan əsas fərqi bundan ibarətdir. Bu baxımdan konfransın təbiəti də fərqlidir”.\nPolitoloq konfransda sadəcə müzakirələr aparıldığını, heç bir nəticə əldə edilmədiyini də vurğulayıb: “Orda hərə öz dövlətinin, yaxud ittifaqının fikirlərini ifadə edir”.\nE.Mehdiyev qeyd edib ki, budəfəki konfransın daha çox diqqət çəkən məqamı ABŞ vitse-prezidentinin Münhenə gələrək konfransda iştirak etməsi olub: “O, ABŞ-ın NATO-ya birmənalı dəstəyinin davam edəcəyini bildirdi. Konfransda səslənən və Avropanı, NATO ölkələrini arxayınlaşdıran bəyanat ancaq bundan ibarətdir”.